Održan simpozijum „Zajednička vizija – zapošljavanje mladih u Srbiji“ | Ministarstvo omladine i sporta\nPlan primene mera za sprečavanje pojave i širenja epidemije zarazne bolesti u Ministarstvu\nCilj projekta je da se unaprede uslovi za bolje pozicioniranje mladih na tržištu rada, kompanijama omogući veća dostupnost potrebnih kadrova i podstakne preduzetništvo u Srbiji.\nPrema najnovijim podacima Ankete o radnoj snazi najveća stopa nezaposlenosti u Srbiji od preko 48% evidentirana među populacijom od 15 do 24 godine. Na osnovu evidencije NSZ iz juna ove godine prosečan nezaposleni mladi čovek u Srbiji star je 24 godine ima srednje obrazovanje i nezaposlen je dve godine, rečeno je, između ostalog, na otvaranju međunarodnog simpozijuma „Zajednička vizija – zapošljavanje mladih u Srbiji“, koji se u organizaciji Nemačke organizacije za međunarodnu saradnju GIZ održao 22. i 23. septembra u beogradskom Sava centru, povodom pokretanja Nacionalnog dijaloga za podsticanje zapošljavanja mladih u Srbiji.\nPrema rečima Vesne Vidojević iz Ministarstva omladine i sporta nezaposlenost mladih je najveći ekonomski i društveni izazov u Srbiji. Osim značajnog broja nezaposlenih drugi veliki izazov je ogromna neaktivnost mladih na tržištu rada, budući da više od 79% mladih između 15 i 24 godine ne preduzima ništa kako bi pronašli posao. Treći veliki izazov je činjenica da je 25% mladih starosti od 18 do 24 godine potpuno isključena iz društva: nema ih u sistemu obrazovanja, nisu evidentirani na tržištu rada, niti su zaposleni.\nProjekat inicira stručni Nacionalni dijalog za podsticanje zapošljavanja mladih ljudi, koji će preporuke, iskustva i znanja stečena u toku sprovođenja projekta integrisati u politički dijalog u okviru Nemačko-srpske inicijative za održivi rast i zapošljavanje.\n„Istovremeno, mlada osoba će biti u žiži aktivnosti svih učesnika projekta. Mladi će biti podrška svojim vršnjacima i prenosioci ključnih poruka i iskustava o mogućnostima i načinima da se dođe do posla, i najmerodavniji u oceni koliko su ponuđena rešenja tokom realizacije projekta uspela da im omoguće bolju perspektivu za zapošljavanje“, istakla je Marija Radovanović, viša menadžerka GIZ projekta „Podsticanje zapošljavanja mladih“.\nPrema njenim rečima, svrha simpozijuma je da se kroz razmenu iskustava svih učesnika i na osnovu veoma uspešnih rezultata GIZ-ovih projekata „Profesionalna orijentacija u Srbiji”, “Jačanje struktura za osnaživanje i participaciju mladih u Srbiji” i „Reforma srednjeg stručnog obrazovanja u Srbiji”, definišu najefikasniji mehanizmi za strateško povezivanje svih socijalnih partnera na različitim nivoima, radi boljeg usklađivanja ekonomske i obrazovne politike. Cilj je da se unaprede uslovi za bolje pozicioniranje mladih na tržištu rada, kompanijama omogući veća dostupnost potrebnih kadrova i podstakne preduzetništvo u Srbiji.\nNa skupu su učestvovali visoki predstavnici nadležnih ministarstava, domaći i svetski stručnjaci za reformu obrazovnih politika u skladu sa potrebama tržišta, predstavnici nevladinih organizacija koje se bave ovom problematikom, predstavnici Fiskalnog saveta, privrednih udruženja i renomiranih kompanija koje posluju u Srbiji, kao i uspešni mladi preduzetnici, predstavnici udruženja mladih i nezaposlenih mladih, kojima je ovaj projekat i namenjen.


Otvoren konkurs Foruma za zelene ideje 2015 - @PeckoPivo blog\nby PeckoPivoin Biznis, CSR, Featured, Serbia, Social Business, Srpski, Startups, Zelene idejeon Posted on 8. May 2015.\nOrganizatori (Erste Banka, Trag fondacija i Fond braće Rokfeler) imaju za cilj podsticanje pojedinaca, udruženja i malih preduzeća da razviju zelene biznis ideje, koje koriste lokalne resurse i revitalizuju tradicionalnu proizvodnju. Na konkurs se mogu prijaviti projekti koji ravnomerno obuhvataju sve elemente održivog razvoja, odnosno koji pored finansijske održivosti, takođe i kreativno rešavaju ekonomske, društvene i probleme životne sredine. Prednost će imati ideje koje se pre svega oslanjaju na lokalne resurse, uključujući zapošljavanje lokalnog stanovništva i korišćenje njihovih znanja i veština, a uz to sadrže i nacrt poslovnog plana, kao i plana zaštite i unapređenja životne sredine.\nOvo za dodatnu podršku je naročito važno i korisno i, po mom mišljenju, vredi mnogo više nego novac koji pobednici dobiju.\nProšle godine sam obišao pobedničke ideje za 2013. godinu – solarni tricikl iz Subotice, solarnu sušaru iz Raške i eko hostel u Užicu – i sjajno se proveo obilazeći ih i pišući o njima i promovišući ovaj sjajni konkurs. Ove godine imaću to zadovoljstvo da u narednih mesec dana obiđem pobedničke ideje za 2014. godinu – farmu glista u Subotici, automatizovanu protočnu sušaru za voće, povrće i začine u Kniću i proizvodnju organskih jaja i hrane za kokoške u Valjevu.\nBukvalno jedva čekam da ih posetim jer je neviđeno dobar osećaj kad vidiš šta sve ljudi urade sa minimalnom investicijom. 🙂 Dok ih ne obiđem i napišem priče o njima, imate ponešto o njihovim idejama u ovom mom postu.\nKonkurs za 2015. godinu\nKonkurs je otvoren 5. maja i traje do 25. maja u 17h. Na konkurs se mogu prijaviti registrovana udruženja prema Zakonu o udruženjima, pojedinci, kao i mala preduzeća i preduzetnici koji imaju godišnji obrt manji od 10.000 evra.\nNa konkurs se prijavljujete tako što popunite ovaj formular i u navedenom roku ga pošaljete na adresu zeleneideje@tragfondacija.org.\nViše o konkursu, kriterijumima i samom procesu odlučivanja pročitajte na sajtu Trag fondacije.\n2015,Business,CSR,društveno preduzetništvo,Serbia,srbija,zelene ideje\nPrevious PostPrevious Post Od pisma do knjige…


Poseta Udruženju ribolovaca Novog Sada\nDvadeset korisnika Dnevnog boravka zajedno sa nastavnicima ove organizacione jedinice ŠOSO „Milan Petrović“ u petak, 5.februara posetili su Udruženje ribolovaca Novog Sada, gde su se družili sa iskusnim ribolovcima.\nOdržana VI Rumenačka pihtijada\nPet korisnika Dnevnog boravka zajedno sa nastavnicama ove organizacione jedinice ŠOSO „Milan Petrović“ posetili su u petak, 6. februara šestu "Rumenačku pihtijadu" koja se za minuli vikend održala u ovom vojvođanskom selu.\nSvakog petka u nedelji sa početkom od 10.00 časova u prostorijama Dnevnog boravka škole za osnovno i srednje obrazovanje "Milan Petrović" organizuje se kurs plesa.\nSvakog četvrtka u nedelji sa početkom od 9.00 časova Novosadska škola ribolova za korisnike Dnevnog boravka škole za osnovno i srednje obrazovanje "Milan Petrović" organizuje kurs ribolova.\nKurs obuhvata i teorijsku nastavu koju drži instruktor Sava Strajnić, a nakon predavanja izlazi se na reku, gde 12 polazika ovog kursa teoriju pretvaraju u praksu.\nUpoznajmo Muzej Vojvodine\nU organizaciji kustosa-pedagoga Vladimira Jovanovića i Ivane Stepanov Tasića u Muzeju Vojvodine za korisnike i nastavnike Dnevnog boravka škole za osnovno i srednje obrazovanje "Milan Petrović" organizovan je Edukativni program "Upoznajmo Muzej Vojvodine".\nRezultati 41 - 45 of 45


Programi za srednjoškolce – Istraživačka stanica Petnica\nProgrami namenjeni učenicima srednjih škola predstavljaju glavninu obrazovnih aktivnosti u Petnici. ISP ima uspostavljene kontakte sa nekoliko stotina škola u Srbiji (kao i sa jednim brojem škola u Hrvatskoj, Makedoniji, Sloveniji, Crnoj Gori, i Bosni i Hercegovini) preko kojih početkom svake školske godine informišemo najzainteresovanije učenike. Informacija o programima ISP dostupna je učenicima i direktno, preko sredstava informisanja, interneta i društvenih mreža.\nPolaznik svoj rad u Petnici započinje na tzv. Zimskom seminaru – prvi u godišnjoj seriji od 3 do 5 programa koje će svaki od pozvanih imati mogućnost da pohađa. Zimski seminari su prvenstveno teorijskog tipa, traju 6-7 dana i sadrže veoma intenzivan program predavanja, razgovora i vežbi, uključujući i proveru predznanja polaznika. Osnovni cilj ovih Seminara je da polaznici budu upoznati sa svim stranama naučne discipline za koju su se opredelili.\nNakon Zimskih seminara, najzainteresovanijima među polaznicima pruža se prilika da pohađaju Prolećne seminare. Oni su metodoloskog karaktera i održavaju se u periodu april-maj. Glavne teme ovih seminara su vezane za probleme postavke i sprovođenja eksperimenta, tehnike obrade i prezentacije rezultata.\nPosle Prolećnih, na redu su Letnji naučni kampovi (jun-avgust) gde je težište rada na realizaciji pažljivo odabranih samostalnih istraživačkih projekata kroz koje polaznici imaju šansu da upoznaju principe, ali i teškoce realnog procesa naučnog istraživanja.\nTokom jeseni, za srednjoškolce koji su pohađali Letnje kampove, organizuju se Jesenji seminari iz različitih tema i oblasti koje ne moraju imati veze sa oblastima prethodnih seminara, već mogu zalaziti i u domene tehnike, kulture, umetnosti, novinarstva, ekonomije itd.\nUčesnici letnjih kampova mogu sa svojim izveštajima i stručnim radovima konkurisati za učešće na godišnjoj Konferenciji (decembar). Radovi koji na osnovu kvaliteta i originalnosti budu izabrani predstavljaju se na Konferenciji i publikuju u posebnom Zborniku radova.\nPrijavljivanje na programe za srednjoškolce se odvija tokom oktobra meseca, za programe u narednoj godini.\ndetaljno mišljenje predmetnog nastavnika o učenikovom uspehu, radu, sklonostima itd. Pod predmetnim nastavnikom mislimo na nastavnika iz predmeta najbližih oblastima za koje se učenik opredeljuje. Prednost u razmatranju davaće se preciznim i kritičkim mišljenjima. Ukoliko postoje bilo kakve smetnje koje mogu uticati na učenikovo uspešno uključivanje u seminare, od nastavnika očekujemo da to navede.\ndetaljnu autobiografiju učenika koju učenik samostalno piše (čitko, najbolje otkucano) po tezama iz formulara prijave.\nesej (pisani sastav) na jednu od nekoliko ponuđenih tema iz formulara za prijavljivanje.Esej otvara prostor da učenik ispolji svoju maštu, kreativnost, pismenost i osećaj za rangiranje stvari po važnosti.\nučenici koji su već pohađali letnje seminare za srednjoškolce u Petnici i prijavljuju se za istu oblast, u dogovoru sa rukovodiocem programa, dostavljaju predlog(e) projek(a)ta.\nTreba imati u vidu da je broj mesta ograničen – svi kandidati ne mogu biti primljeni. Ovo učenici moraju znati pre prijavljivanja.\nUredno popunjene i overene prijave sa pratećim dokumentima moraju stići u Stanicu do termina navedenog na prijavnom formularu.\nBroj učesnika na seminarima je ograničen, pa pristigle prijave podležu selekciji. Selekcija je složena procedura u kojoj učestvuje nekoliko desetina saradnika i radnika IS Petnica. Svaku prijavu nezavisno pregleda i po preciznim kriterijumima nezavisno ocenjuje više članova selekcione komisije.\nNakon obavljenog izbora, Istraživačka stanica će izabrane učenike pozvati na odgovarajuće seminare, vodeći računa o iskazanom užem interesovanju i predznanju.\nOd učesnika se očekuje da poštuju interna pravila o ponašanju i radu sa kojima se upoznaju odmah po dolasku u Petnicu. Učenici koji se ne budu pridržavali ovih pravila mogu biti udaljeni sa programa.\nZa seminare koji se organizuju tokom školske godine, od škola se očekuje da opravdaju izostanke učenika sa nastave.


H O Ć U - N E Ć U\nZa Tabloid piše Vlado Dragićević, nekadašnji pomoćnik načelnika Resora državne bezbednosti Srbije u mandatu Jovice Stanišića, i 12 godina načelnik Uprave za odnose sa stranim službama u BIA. Bio je i član Saveta za nacionalnu bezbednost u Vladi premijera Zorana Đinđića. U ovom broju piše o kolebanju američkog predsednika Obame na koji način da se obračuna sa islamističkom armijom u Iraku\nSve do nedavno, svet je bio iznenađen izjavom predsednika SAD, Baraka Huseina Obame, da njegova Administracija još uvek nije usvojila strategiju suprotstavljanja armiji Islamske države (ISIS), nakon sto je ova zauzela 40% teritorije Iraka i jednu trećinu Sirije.\nIpak, 10. Septembra, uoči trinaestogodišnjice terorističkog napada na Kule blizankinje u Nju Jorku, 11. Septembra 2001. godine, američki predsednik se obratio naciji definišući strategiju borbe protiv ove, kako je rekao, terorističke organizacije, nazvanu "ponizi i uništi".\nStrategija je zasnovana na četiri elementa: sistematski vazdušni udari po položajima vojske ISIS, povećana podrška snagama koje se protiv ISIS bore na zemlji, usredsređivanje i jačanje sposobnosti snaga SAD-a u borbi protiv terorizma, a kako bi se sprečili napadi ISIS i pružanje humanitarne pomoći civilnom stanovništvu.\nKao specijalni predsednički izaslanik u globalnoj koaliciji za borbu protiv snaga ISIS, imenovan je penzionisani general Džon Alen. General Alen je od 2011-2013 godine, bio vrhovni komandant međunarodnih bezbednosnih snaga pri NATO-u u Avganistanu, a i zamenik glavnokomandujućeg u borbama protiv Al-Kaide, u iračkoj provinciji Anbar, 2007. godine.\nObraćajući se Kongresu SAD-a, predsednik SAD-a je organizaciju ISIS okarakterisao kao pretnju američkim građanima i američkim interesima u svetu, te zaključio da SAD imaju pravo da reaguju u samoodbrani. Po njemu, pregovori ili sankcije bilo koje vrste ne bi bili dovoljni da umanje ovu pretnju, pa bi vazdušni udari po ciljevima ISIS bili jedini način da se ova teroristička organizacija zaustavi u svom militantnom pohodu.\nPredsednik SAD-a je takođe saopštio da će srž koalicije činiti devet zemalja, članica NATO: Velika Britanija, Francuska, Australija, Kanada, Nemačka, Turska, Italija, Poljska i Danska.\nMeđutim, lideri ovih zemalja su pružili samo načelnu saglasnost, budući uvereni da se od njih neće tražiti da protiv armije ISIS pošalju svoje kopnene trupe. Deset arapskih zemalja je podržalo ponuđenu strategiju, ali se ni jedna od njih nije javno izjasnila da je spremna za bilo kakvu vojnu akciju. Tačnije, samo su Saudijska Arabija i Ujedinjeni Arapski Emirati, u privatnim kuloarima, pristali da učestvuju u vazdušnim napadima. Turska, jedini član NATO od muslimanskih zemalja, uspela je da se odupre pritiscima da učestvuje u vazdušnim napadima, ili da omogući da se oni sprovedu iz baza sa njene teritorije. Iran, jedina zemlja koja se protiv snaga ISIS bori na severu Iraka, uopšte nije bila ni pozvana da se priključi ovoj koaliciji.\nStrategija "Hoću-Neću" već od samog početka pokazuje da su SAD na vrlo opasnom putu ulaska u dugogodišnji rat na teritoriji Iraka i Sirije.\nVojni stručnjaci su mišljenja da vazdušni udari nisu dovoljni da se uništi protivnik. Uz sve obaveštajne podatke, identifikovanje ciljeva uz korišćenje bespilotnih letilica, kontrolu nad teritorijom nije moguće uspostaviti bez kopnenih snaga.\nOslanjanje na vojne snage "umerenih" sirijskih pobunjenika, može se pokazati mačem sa dve oštrice. Prvo, kako izdvojiti umerene pobunjenike od pravih ekstremista, i drugo, obučivši ih i naoružavši ih, kako ih sprečiti da promene stranu i pridruže se Al-Kaidi, ili armiji ISIS. Osim toga, vojne snage sirijskog predsednika Bašara el Asada, uz relativan uspeh, deluju po položajima pobunjenika, uključujući i položaje ISIS. Borci raznih frakcija u Siriji vrlo dobro znaju kako da se sakriju prilikom vazdušnih udara, budući da su godinama sticali iskustvo u okršajima sa Asadovim snagama.\nTo je opšte poznata stvar i zajednički imenitelj kako za borce opozicionih snaga, tako i za pripadnike ISIS. Uprkos želji da ne deluju kopnenim trupama, SAD nemaju drugu mogućnost, ukoliko žele da predvode međunarodnu koaliciju. Šta više, nemoguće je i sačiniti efikasan savez za borbu protiv ISIS, ukoliko u toj borbi ne učestvuju Sirija i Iran.\nPredsednik SAD ipak nema jasnu strategiju kako se boriti protiv ISIS, pa ga teroristi i ne smatraju ozbiljnom pretnjom. Neko vreme, dok su se borili protiv režima u Damasku, ISIS su bili, za tu priliku, "prikladni" teroristi. Zato i politika deljenja terorista na dobre i loše, zvuči kao loša sala Bele Kuće.\nVojni establišment SAD-a pokazuje potpuno razilaženje sa svojim Predsednikom, predlažući da se kopnene trupe SAD direktno sa iračkom vojskom, uključe u borbene operacije protiv ISIS. General Martin Dempsej, je pred članovima vojnog Komiteta Senata SAD-a, izjavio da bi bio spreman da angažuje neke od pripadnika američke vojske u Iraku, kako bi, zajedno sa iračkim i kurdskim snagama, povratio određene teritorije pod kontrolom snaga ISIS-a. Njemu se pridružio i lider američke centralne vojne Komande, general Lojd Ostin, koji je pozvao na direktno uključenje američkih "savetnika" u vojne operacije.\nČvrsto protivljenje predsednika Obame korišćenju kopnenih trupa američke vojske, očigledno nema budućnost. Taktika "Hoću-Neću" ne daje rezultate, a to, izgleda, i on sam uviđa.\nVerovatno bi se znakom promene u shvatanju važnosti problema mogli i smatrati tajni razgovori o koordinaciji vojnih dejstava protiv zajedničkog neprijatelja, između predstavnika vojske SAD i vojske režima u Damasku. Po ovlašćenju sirijskog Predsednika Asada, grupa sirijskih oficira je vodila razgovore sa svojim američkim kolegama u jednom od Emirata Golfa, o pripremi terena za prenošenje vojnih dejstava protiv snaga ISIS u Siriju. Gotovo je sigurno da je ovom dijalogu prisustvovao i Teheran, koji je, po prvi put, nakon četvorogodišnjeg rata u Siriji, za sto doveo predstavnike vlada Sirije i SAD.\nUkoliko se ovome može pouzdano verovati, onda se nameće pitanje zašto se to baš sada dešava. U poslednje vreme, sa stranica zapadne štampe mogu se pročitati vesti da su "umereni" opozicionari u Siriji demoralizovani i oslabljeni, a da se svakim danom povećava broj boraca koji prelazi na stranu ISIS-a. U svetlosti ovakvih izveštaja, nije u potpunosti jasno da li Obamini planovi odgovaraju pravoj situaciji na terenu.\nOsim toga, tu je i Rusija koja je prvi saveznik sirijskog predsednika Asada. U globalu, Rusija je pozdravila američko shvatanje krize na terenu, u smislu bolje ikad nego nikad. Njen ministar spoljnih poslova, Sergej Lavrov, je čak kritikovao SAD zbog politike duplih standarda, pozivajući Amerikance da, ako to čine na teritoriji Iraka, bombarduju snage ISIS i u Siriji, ali uz saradnju sa režimom u Damasku.\nDa li ovo znači da Rusija može ponovo postati američki posrednik na Bliskom Istoku? Kriza u Ukrajini je obe zemlje dovela u konfrontaciju iz doba Hladnog rata. Možda je ovo prilika da se uvide zajednički strateški interesi u borbi protiv međunarodnog terorizma koji predstavlja ozbiljnu pretnju za građane obe zemlje.\nZakoni nužde su najgori, ali svaka unilateralna operacija može dovesti do katastrofalnih posledica. Pogotovo kada se, izgleda, još uvek, strategija ne zna, ili se pokušava ostaviti drugome u amanet. Ako je ona "Hoću-Neću", onda je za potpuno razumeti američkog predsednika koji, dobivši odobrenje Kongresa, odlazi na partiju golfa.


Sastanak sa Dodikom: "Srbi u FBiH mogu biti mirni" | MONDOBA\nSastanak sa Dodikom Srbi u FBiH mogu biti mirni\n25. May, 23:58\nSastanak sa Dodikom: "Srbi u FBiH mogu biti mirni" 0 Podijeli Podijeli na facebook Podijeli na twitter Podijeli na viber Pošalji na mail\n21.08.2019. / 12:27 12:29\nSastanak sa Dodikom: "Srbi u FBiH mogu biti mirni"\nAutor mondo.ba 21.08.2019. / 12:27 12:29\nPredstavnici opština Bosanski Petrovac, Glamoč, Grahovo i Drvar poručili su danas nakon sastanka sa srpskim članom Predsjedništva BiH Miloradom Dodikom u Banjaluci, da „Srbi u FBiH mogu biti mirni“.\nIzvor: MONDO/Brankica Spasenić\nRazgovarano je o položaju Srba u ovim opštinama u FBiH, a posebno najavljenoj izgradnji migrantskog centra u mjestu Medeno Polje, kao i proslavi koju na području Drvara planira organizovati HDZ Livanjskog kantona.\nNakon sastanka, kojem je prisustvovalo i nekoliko ministara u Vladi RS, predstavnici spomenutih opština su istakli da su dobili „moralnu i finansijsku podršku“.\nNajavili su da su dogovorene kontramjere ukoliko se ne odustane od spomenutih najava, ali da će se „tek vidjeti“ koraci koje su spremili.\n"Sigurni smo da ćemo kontramjerama uticati da se situacija stabilizuje, ali i da srpski narod bude umiren i stabilan", rekao je Đorđe Radanović, iz Odbora za zaštitu srpskih prava u FBiH.\nOn je govorio i Aneksu 7 Dejtonskog sporazuma, da se ne smije blokirati povratak stanovništva, te da je to okosnica oko koje će se boriti, a rekao je i kako će opštinama biti povećani budžeti.\nNa pitanje kako će konkretno spriječiti izgradnju migrantskog centra u Medenom Polju, rekao je samo „vidjećete“, ali i poručio da borba za prava Srba u FBiH, neće biti na štetu bilo koga drugog.\n"Kada bih sada rekao kako će biti spriječeno, oni bi onda uradili drugu stvar koja bi nas preduprijedila. Zato, živi bili pa vidjeli. Postojaće podrška u svakom dijelu gdje je srpski narod. RS pomaže svakoj opštini u FBiH gdje ima srpskog naroda", istakao je Radanović.\nKomentarišući najavljenu proslavu u Drvaru, kazao je da će „i tu situacija biti riješena“.\n"Sve će biti kako treba i srpski narod u Federaciji BiH, u ove četiri opštine, može mirno da spava. Ako bih sada rekao šta ćemo uraditi, oni bi onda išli sa drugim stvarima koje bi nas blokirale. Prezadvoljan sam sastankom", dodao je.\nDejan Prošić načelnik opštine Bosanski Petrovac, kazao je da se ova lokalna zajednica protivi smještanju migranata u selu Medeno Polje na području ove opštine. Podsjetio je da je jednoglasno donesena rezolucija opštinskog vijeća koja se „protivi takvom načinu rješavanja migrantske krize“. On je kazao da su svi u Bosanskom Petrovcu, bez obzira na nacionalnu, vjersku ili drugu pripadnost, protiv izgradnje migrantskog centra u ovom mjestu.\nIstakao je da su na današnjem sastanku u Banjoj Luci dobili „moralnu i finansijsku podršku“.\n"Ako se ostane pri namjeri da se migranti smjeste u Medeno Polje, krenućemo i sa drugim represivnim mjerama i protestima", kazao je Prošić.\nMilorad Dodik Srbi Federacija BiH\nGrčka otvara granice od 1. jula\nUkidanje samoizolacije povećalo broj ulazaka u BIH\nKo su Šakić i Ćulum: Od dobrih prijatelja do zakletih neprijatelja\nUpravo gledate Vrela noć u Crnoj Gori: Suzavac i šok bombe u Nikšiču 0 Video Pre 56 min Policija je večeras bacila suzavac i šok bombe tokom protestne šetnje u Niksiću, gde su se građani okupili tražeći...


Pronađite Office aplikacije u OS Windows 10\nWindows 10 Office 365 Još...Manje\nAko već imate Office, možete da pronađete Office aplikacije u OS Windows 10 tako što ćete otkucati ime aplikacije u polje za pretragu na traci zadataka. Na primer, unesite upit reč u polje za pretragu na traci zadataka, a zatim je izaberite u listi rezultata.\nAko želite da prenesete Office sa svog starog računara na novi, najpre ga deinstalirajte sa starog računara. Zatim ga instalirajte na novi i upotrebite istu šifru proizvoda kada se od vas zatraži da ga aktivirate.\nZa više informacija o šifri proizvoda, pogledajte članak Gde možete da unesete šifru proizvoda za Office i Korišćenje šifre proizvoda za Office.\nNapomena: Office 2007 i ranije verzije nisu kompatibilne sa operativnim sistemom Windows 10.\nAko još uvek nemate Microsoft, preporučujemo da počnete sa besplatnom probnom verzijom sistema Office 365, pretplatom koja obuhvata Office aplikacije, funkcijama koje se dobijaju samo uz pretplatu i usluge na mreži, poput 1 TB OneDrive skladišta.


Dodik sutra u Zvorniku saopštava ime mandatara? – Zvornik Danas\nNaslovna/naslovna/Dodik sutra u Zvorniku saopštava ime mandatara?\nBANJALUKA – Predsjednik SNSD-a Milorad Dodik rekao je da je već poznato ime mandatara za sastava nove vlade u RS i najavio da će sutra u Zvorniku sa predsjednicima DNS-a Markom Pavićem i SP-a Petrom Đokićem proglasiti partnerstvo u stvaranju vlasti na nivou RS.\nDodik je rekao da će se sutra tri lidera partija dogovoriti o svemu.\n„Prvo treba da konstituišemo Narodnu skupštinu Republike Srpske, a onda dolazimo u poziciju da predlažemo mandatara“, izjavio je Dodik za „Pres Republika Srpska“.\nDodik je rekao da nema nikakve sumnje da će SNSD i HDZ BiH činiti vlast na nivou BiH, naglasivši da će ove dvije stranke i u četiri naredne godine činiti zajedničke napore i biti nezaobilazan stranački blok u formiranju institucija na nivou BiH.\nLider SNSD-a je rekao da će u Mostaru sa predsjednikom HDZ-a BiH Draganom Čovićem razgovarati o nastupu u zajedničkim institucijama i dodao da misli da će nakon toga SNSD i HDZ BiH proglasiti koalicioni nastup.\n„O tome nema nikakve dileme. Ove dve stranke su nezaobilazne u formiranju zajedničkih institucija. To jasna poruka koju ćemo poslati nakon sastanka rukovodstva naše dvije partije“, naveo je Dodik i dodao da ne treba gubiti vrijeme nego da je potrebno što prije postići dogovor o podjeli vlasti na tom nivou.\nOn je dodao da se u zajedničkim organima partneri ne biraju, nego se popunjavaju mjesta u vlasti.\n„Onaj ko ima legitimitet `upada` unutra. Vidjećemo šta će se dešavati i sve zavisi od razvoja situacije na federalnom nivou. Međutim, moram da naglasim da je veoma važna politička, ali i svaka druga poruka, da će HDZ i SNSD činiti zajednički napor i biti nezaobilazan stranački blok u formiranju institucija na nivou BiH“, rekao je Dodik.\nKomentarišući izjavu zamjenika predsjednika SDA Bakira Izetbegovića prema kojoj bi za pregovaračkim stolom radije vidio SDS i PDP, nego SNSD, Dodik je rekao da ga Izetbegovićeve simpatije ne iznenađuju i da vjeruje da mu /Izetbegoviću/ SNSD ne odgovara.\n„Međutim, SNSD je jedini relevantan iz Republike Srpske da može učestvovati u razgovorima i da formira koaliciju, zato što ćemo imati vlast na republičkom nivou. SNSD će na pravi način afirmisati politiku Srpske u zajedničkim institucijama“, istakao je Dodik.\nOn je rekao da izborni pobjednici treba da formiraju vlast, kao i da izbor partnera sa kojima je moguće uraditi taj posao nije stvar želja, nego političke pragmatike.\nbih dns dodik formiranje vlasti hdz ime mandatara predsjednik rs snsd sp vijeće ministara vlada rs zvornik\nTrenutno 19 pozitivnih na virus korona u Zvorniku\n„Siriza“ pobijedila sa 145 mandata


Maskova kupovina Tvitera "na čekanju"\nIlon Mask dogovorio je kupovinu Tvitera za 44 milijarde dolara\nMilijarder Ilon Mask objavio je da je dogovor o kupovini Tvitera vredan 44 milijarde dolara "na čekanju", a kao razlog je navedeno da se čekaju detalji procene o broju lažnih i spam naloga.\n"Dogovor o kupovini Tvitera je privremeno na čekanju, jer se čeka potvrda procene da manje od 5 odsto korisnika ima lažne naloge", napisao je Mask na Tviteru.\nMask je u tvitu podelio i vest Rojtersa od 2. maja, u kojoj se navodi da je kompanija Tviter procenila da je manje od 5 odsto korisnika imalo lažne i spam naloge.\n"Ti podaci su već neko vreme u javnosti i Mask ih je sigurno video. Ovo je možda deo njegove strategije da obori cenu. To će biti veoma frustrirajuće za mnoge u kompaniji, budući da su neki direktori već dobili otkaze", kaže Suzana Striter iz finansijske kuće Hargrivs Lensdaun.\nMask je Tviter kupio za 54,20 dolara po akciji, a nakon što je objavljeno da je dogovor na čekanju, akcije su pale na 46,50 dolara.\nMask planira da ukine zabranu Trampovog naloga na Tviteru\nMask je ranije najavio da će jedan od njegovih prioriteta biti uklanjanje "spam robota" sa platforme. Kritikovao je i politiku moderiranja sadržaja i rekao da želi da Tviter da prednost objavama koje su javne, a da se umanji moć oglašivačima.\nKompanija Tviter saopštila je da se suočava sa brojnim rizicima dok dogovor sa Maskom ne bude realizovan, uključujući i taj da li će oglašivači nastaviti da plaćaju da budu prisutni na Tviteru - zbog neizvesne buduće strategije.\nAko Ilon Mask odustane od kupovine Tvitera, moraće da plati milijardu dolara.


Srpski pilot uspio spustiti avion poslije eksplozije – mojKontakt portal – Radio Televizija Kontakt\nSrpski pilot uspio spustiti avion poslije eksplozije\nPilot Vladimir Vodopivec (64) iz Beograda uspeo je da bezbedno spusti avion posle eksplozije koja je raznela deo trupa kod desnog krila letelice, piše “Blic”.\nU avionu su bila 74 putnika i člana posade, a avion je sleteo na aerodrom u Mogadišu u Somaliji.\nKako navode somalski mediji, avion kompanije “Dalo erlajns” sa 74 putnika, među kojima je bilo 70 turskih državljana, prinudno je sleteo na aerodrom samo nekoliko minuta nakon poletanja sa aerodroma Aden Ade jutros u Mogadišu ka vazdušnoj luci u Džibutiju.\nPrema pisanju “Blica”, somalski ministar saobraćaja Ali Ahmed Džem Džangeli tvrdi da incident nije bio smrtonosan, jer su svi putnici spaseni tako što je avion prizemljen, a da će istraga pokazati uzrok eksplozije.\nOn je rekao i da ne želi da prejudicira ko stoji iza ekspozije i da se za sada ne zna ni da li je u pitanju tehnički problem ili samoubilački napad. “Najveća briga nam je bila da spasemo putnike i izbegnemo scenario da ostanu zarobljeni u zapaljenom avionu”, kazao je somalski ministar.\nMediji, međutim, spekulišu da se ipak radi o samoubilačkom napadu i da je eksploziv najverovatnije uneo neko od putnika, a građani Balkada, naselja u blizini Mogadiša, kažu da su videli eksploziju i kako u tom trenutku “sa neba pada zapaljeno telo”.\n“Ovo mi se nikada u životu nije dogodilo. Izgubili smo pritisak u kabini. Hvala Bbgu da se sve dobro završilo”, rekao je Vodopivec neposredno nakon incidenta svom prijatelju, prenosi “Blic”.\nInače, Vodopivec, rođeni Beograđanin, iskusan je pilot koji je radio u JAT-u i “Montenegro erlajnzu”, a poslednjih godina leti u Africi, pošto se zaposlio u “Dalo erlanjsu”, a uskoro će otići u penziju.\n“Dalo erlajns” je somalska kompanija, sedište joj je u bescarinskoj zoni u Dubaiju, a pruža usluge na Rogu Afrike i na Srednjem istoku. Zvaničnog komentara iz ove kompanije još nema.


Rešenja za proveru dobre proizvođačke prakse u farmaceutskoj industriji | SGS Srbija\nNauke o Živim Sistemima Rešenja za proveru dobre proizvođačke prakse u farmaceutskoj industriji\nKakva god da je uloga vaše organizacije u farmaceutskom lancu snabdevanja – bez obzira na to da li ste dobavljač, proizvođač ili farmaceutska firma – primena dobre proizvođačke prakse predstavlja ključ za sticanje poverenja kupaca, građenje ugleda i razvoj poslovanja.\nSGS provera dobre proizvođačke prakse pokazuje da ispunjavate očekivanja kupaca i potrošača i vodite računa o kvalitetu i bezbednosti svojih proizvoda. Potreba za proverama dobre proizvođačke prakse i doslednošću na svetskom nivou nikada nije bila veća. Svetska tržišta i međunarodna proizvodnja i snabdevanje sirovih materijala i aktivnih farmaceutskih sastojaka povećavaju složenost lanca snabdevanja. Naša mreža lokalnih stručnjaka olakšava uspešno pridržavanje propisa za dobru proizvođačku praksu širom sveta.\nImamo najveću svetsku mrežu nezavisnih proveravača i vašoj organizaciji možemo da pružimo ekonomično obezbeđenje kvaliteta standarda dobre proizvođačke prakse uz pomoć spoljnih saradnika. Naša mreža kancelarija i laboratorija u 135 zemalja nudi uslugu na svetskom nivou, dok vašoj organizaciji omogućava jednu osobu za kontakt.\nSGS pruža veliki izbor analitičkih tehnika usaglašenih sa dobrom proizvođačkom praksom za kontrolu kvaliteta farmaceutskih proizvoda. Naši farmaceutski stručnjaci omogućavaju organizacijama i firmama u okviru kompletnog farmaceutskog lanca snabdevanja da upravljaju kvalitetom proizvoda i unapređuju ga na dosledan, pouzdan i efikasan način na svetskom nivou uz pomoć usluga i rešenja prilagođenih obezbeđenju kvaliteta u farmaceutskoj industriji.\nPrimenite program provere dobre proizvođačke prakse unutar svoje organizacije kako biste pokazali da vodite računa o kvalitetu i bezbednosti u okviru farmaceutskog lanca snabdevanja.


"Samoodrživi sistemi apsurda"\nPostavka je rezultat istraživanja savremenih tema kao što su: ekologija, iskorišćavanje prirodnih resursa, genetska modifikacija, robotika i stvaranje samoodrživih sistema, koje je autor počeo 2010.\n- Ova izložba predstavlja parodiju na termin samoodrživost, jer auludiram na sisteme koji se danas predstavljaju kao takvi, a u stvari to nisu. Taj izraz često čujemo u ekonomiji, ekologiji, medijima i u raznim drugim sistemima - kaže autor.\nIzložba ima multimedijalni karakter, jer Kojić koristi mogućnosti različitih medija i kreirao je i specifične eko-tehnološke sisteme koristeći mogućnosti novih medija i metode nauke i tehnike. Fotografija u ovom konceptu zadržava jedno od svojih osnovnih svojstava, a to je beleženje. On fotografiše stare i napuštene industrijske objekte koji danas svedoče o prošlom socijalističkom vremenu uspona društvenog kapitala i kolektivizma, ali fotografiše i nove industrijske i trgovačke centre, sinonime savremene kapitalističke ekonomije u Srbiji.\nZa beleženje koristi digitalnu kameru modifikovanu tako da registruje infracrveni spektar, želeći da objekte pored kojih svakodnevno prolazimo ili koje redovno posećujemo istakne i prikaže na drugi način, da proširi perceptivno polje posmatrača i da mu pruži mogućnost za novo čitanje stvarnosti. Na prvi pogled dobijeni spektar boja na fotogijama – roze, pink i ljubičasta, aludiraju na svet dobrote, naivnosti, mašte i optimizma, međutim, ako bolje pogledamo, uočavamo da prirodna vegetacija deluje sprženo, kao posle katastrofe ili apokalipse, dok industrija nemo opstaje- piše u katalogu za izložbu.\nCiklus fotografija industrijskih i trgovinskih centara Stevana Kojićapolazi od kritike ekonomije u Srbiji, zavisne od aktuelne političke situacije i društvenih odnosa. Tranzicioni proces koji se odvija u Srbiji vidljiv je na ovim fotografijama. Industrija socijalističkog društva propada, iskorišćena je i zaboravljena, dok se gradi nova, potrošačka industrija. To su dve različite slike industrijskih sistema, starog i novog koji, posmatrajući ove fotografije, izgledaju veoma slično, što čitav sistem čini još apsurdnijim.


Vladimir Gligorov: Vlada menja strategiju privrednog rasta | Gde Investirati\n“To je zato što se pokazalo da fiskalna konsolidacija nije dovela do poželjnog povećanja privatnih ulaganja, dok jeste smanjila potrošnju, usled čega je rast veoma spor i oslanjao se ponajviše na neto izvozu, dakle da rastu izvoza uz sporiji rast uvoza”, rekao je saradnik Bečkog instituta za međunarodne ekonomske studije Vladimir Gligorov za agenciju Beta.\nOn je naveo da Vlada Srbije sada menja stategiju podsticanja privrednog rasta tako što će povećati plate u javnom sektoru, što znači da će se povećati i potrošnja domaćinstava, a i javna ulaganja.\n“Posledično, trebalo bi očekivati povećani uvoz, što znači da će neto izvoz imati negativan doprinos privrednom rastu”, rekao je Gligorov.\nPo njegovim rečima, osnovni rizik nove strategije podsticanja privrednog rasta je rast spoljnog duga ili obaveza prema inostranim kreditorima.\n“Spoljni dug je zapravo mnogo značajniji od javnog, koji je bio u fokusu programa stabilizacije u poslednje tri godine. Najvažnija pozitivna posledica ovog programa je bilo smanjenje spoljnotrgovinskog deficita i deficita na tekućem računu, a osnovni nedostatak je bilo to što su izostale mere koje bi trajnije povećale privatna ulaganja u zemlji. Tako da se privredna politika ponovo okreće potrošnji, stranim ulaganjima i ulaganjima države”, kazao je Gligorov.\nKod javnih ulaganja, kako je istakao, postoje dva rizika – da budžetirana sredstva neće biti potrošena, što je problem iz dosadašnjeg iskustva, i da će biti povećana ulaganja u projekte koji nemaju dugoročniji pozitivan privredni efekat, iz političkih ili razloga korupcije.\nVlada Srbije juče je usvojila Predlog zakona o budžetu za 2018. godinu kojim su planirani prihodi u iznosu od 1.178 milijardi dinara, a rashodi 1.207 milijardi dinara, tako da će deficit biti 28,4 milijarde, odnosno 0,6 odsto bruto domaćeg proizvoda (BDP).\nPrevious Crna Gora: Prosečna plata u oktobru 511 evra\nNext Mona gradi hotel u Beogradu\nTags budžetVlada SrbijeVladimir Gligorov


mart 2019 – Page 5 – Sportski savez Beograda\nKOVAČEVIĆ I MIKEC „POGODILI“ FINALA, TRI EKIPE NASTAVLJAJU BORBE ZA MEDALJE\nSTRELJAŠTVO Srpski seniorski reprezentativci su na vrlo dobar način počeli učešće na Evropskom prvenstvu vazdušnim oružjem u Osijeku. Prvog dana seniorskih takmičenja na programu su bile pojedinačne i ekipne kvalifikacije u sve četiri discipline. Dvojica srpskih strelaca, Damir Mikec (pištolj) i Lazar Kovačević (puška) su izborili\nFUDBAL Hrabra igra Srbije, bez nekoliko iskusnih igrača, i vredan remi protiv Nemačke - 1-1(0:1) u Volfsburgu. Odigrala je Srbija dobru utakmicu, pogotovo u prvom poluvremenu a u nastavku pohvale zaslužuje pre svih golman Marko Dmitrović. U sastavu koji je pretrpeo velike izmene zbog povreda nekolicine igrača, Orlovi su u


Iznos za uplatu: 0 Din.\nUslovi korišćenja sajta i usluga\nPrint Shop d.o.o. (u daljem tekstu Print Shop) može izmeniti ove Uslove u bilo kom trenutku izmenama u ovom tekstu. Trebalo bi da posetite ovu stranicu s vremena na vreme da proverite ažurne Uslove, jer ste njima zakonski vezani. Pojedine odredbe ovih Uslova mogu biti nadjačane eksplicitnim zakonskim aktima ili saopštenjima istaknutim na drugim stranicama ovog sajta.\nSav materijal na ovom internet sajtu (u daljem tekstu “Sajt”) je zaštićen autorskim pravima i svaka neovlaštena upotreba može predstavljati kršenje Zakona o autorskom i srodnim pravima, Zakona o žigovima ili drugih zakona iz oblasti intelektualne svojine. Osim ukoliko je drugačije naznačeno na drugom mestu na ovom sajtu, sav sadržaj možete pregledati, kopirati, štampati ili preuzimati isključivo za ličnu, nekomercijalnu upotrebu i u informativne svrhe, pod uslovom da sve naznake o autorskim pravima ili drugim vlasničkim informacijama koji su sadržani u originalnom dokumentu zadržite u svim kopijama. Ne možete menjati sadržaj ovog sajta ni na koji način, niti ga reprodukovati ili javno prikazivati, izvoditi, distribuirati ili na drugi način koristiti u javne ili komercijalne svrhe. Ukoliko prekršite bilo koji od ovih Uslova, vaša dozvola za upotrebu sajta će biti povučena i bićete obavezni da odmah uništite sve sadržaje koje ste preuzeli ili odštampali.\nSvi materijali, povratne informacije ili druge vrste informacija koje dostavite ovom Sajtu ili Print Shop-u povodom ovog sajta (“Informacije”) neće biti smatrani za poverljive ili vlasničke. Print Shop će biti isključivi vlasnik svih informacija prikupljenih na Sajtu ili u vezi sa njim. Print Shop nema nikakve obaveze u odnosu na takve informacije i slobodan je da ih koristi bez ograničenja za bilo koje svrhe (kao što je upotreba, reprodukcija, modifikacija, objavljivanje, (re)distribucija, javno prikazivanje itd.) i bez navođenja izvora.\nPrint Shop zadržava pravo da prikuplja određene lične podatke prilikom pretrage nekih internet stranica ovog Sajta da bi ispunio vaše zahteve ili potrebe. Svako prikupljanje takvih informacija na ovim stranicama biće sprovedeno u skladu sa pravilima o privatnosti sadržanom na ovim internet stranicama, kao i važećim propisima o zaštiti podataka o ličnosti.\nLinkovi sadržani na Sajtu koji vode na na nezavisne sajtove su prikazani isključivo zbog pogodnosti za vas. Print Shop nije pregledao sadržaj ovih sajtova, ne kontroliše ih i nije odgovoran za bilo koji od ovih sajtova ili njihove sadržaje. Stoga, Print Shop nije njihov predstavnik, ne pruža nikakve garancije i ne prihvata obaveze u vezi sa ovim sajtovima ili bilo kojim informacijama, softverom ili drugim proizvodima koji se tamo mogu naći, ili sa rezultatima koji su posledica njihove upotrebe. Ukoliko odlučite da pristupite nekom od sajtova na koje vode linkovi sa našeg Sajta, činite to na sopstvenu odgovornost.\nGarancija i ograničenje garancija\nInformacije, proizvodi, materijali i/ili usluge (“sadržaj”) prikazan na ovom sajtu je prikazan “kao takav” a garancije koje se tiču predmeta prometa su navedene uz opis istog. Print Shop se eksplicitno ograničava do maksimalnog stepena određenog zakonom, od bilo kakve direktne, indirektne statutarne ili bilo koje druge garancije ili zastupništva, uključujući garancije tržišne isplativosti, pogodnosti za određenu svrhu ili poštovanja intelektualnih ili svojinskih prava. Print Shop ne može tvrditi da su proizvodi i usluge iz ponude sem već navedene primene namenjeni za rešavanje specifičnih situacija ili za neku konkretnu osobu ili entitet, i koje ne predstavljaju profesionalni savet.\nU maksimalnom stepenu koji zakon dozvoljava, Print Shop ne daje garancije za tačnost, primenjivost, pouzdanost i kompletnost sadržaja za štampu koje je dostavio Kupac, kao ni garanciju neprekidnog rada, pravovremenosti, bezbednosti ili odsustva grešaka. Print Shop može promeniti sadržaj ovog sajta ili proizvode i cene navedene na sajtu u bilo koje vreme i bez prethodnog upozorenja. Sadržaj na ovom sajtu može biti zastareo, a Print Shop se ne obavezuje da ga ažurira. Sadržaj objavljen na ovom sajtu može se odnositi na proizvode ili usluge koji nisu dostupni u vašoj zemlji. Konsultujte se sa Print Shop-ovom kancelarijom u vezi proizvoda, programa ili usluga koje su vam na raspolaganju\nU maksimalnom stepenu dozvoljenom zakonom, Print Shop, njegovi dobavljači ili treća lica pomenuta na ovom sajtu ni u kom slučaju neće biti odgovorni za bilo kakvu štetu (uključujući, ali ne i isključivo, direktnu, indirektnu, slučajnu, posledičnu, posebnu štetu, ili takvu koja nastaje usled gubitka profita, gubitka podataka ili prekida poslovnog procesa) koja nastaje kao posledica upotrebe, odlaganja ili nemogućnosti upotrebe, ili rezultata upotrebe ovog sajta, sajtova na koje vode linkovi sa ovog sajta ili sadržaja objavljenog ovde ili na drugim pomenutim sajtovima, bez obzira da li je zasnovana na garanciji, ugovoru ili drugom pravnom sredstvu ili da li je klijent bio obavešten o mogućnosti takve štete. Ukoliko vaša upotreba materijala, informacija ili usluga sa ovog sajta rezultira potrebom za servisiranjem ili popravkom opreme ili podataka, vi ste odgovorni za nastale troškove.\nRegistrovani zaštitni znaci i žigovi\nSvi nazivi, logotipi, žigovi, zaštitni znaci ili oznake usluga koji se pojavljuju na ovom Sajtu su registrovani zaštitni znaci Print Shop ili drugih vlasnika (izuzev izmišljenih logotipa i robnih marki stvorenih za potrebe ilustracija na sajtu). Ne možete koristiti nazive, logotipe, žigove, zaštitne znake ili oznake usluga bez prethodne pismene saglasnosti njihovog punopravnog vlasnika.


O Nama - Jadran d.o.o. Beograd\nNaša kompanija osnovana je davne 1950. godine kao preduzeće pretežno za molersko-farbarske radove. Najpre smo bili deo Komunalnog građevinskog preduzeća grada Beograda, čuvenog „Komgrapa“, a zatim smo postali samostalno preduzeće za molersko-farbarske radove. U početku, najviše smo kao i većina građevinskih firmi radili na objektima u Beogradu koji su se tek gradili ili su bili oštećeni tokom Drugog svetskog rata. Od prvih dana smo se bavili ulepšavanjem i izgradnjom novog lica grada.\nPolovinom šezdesetih godina prošlog veka formirali smo tim za peskarenje i antikorozivnu zaštitu. Još tada smo izvodili radove na tek izgrađenoj Termoelektrani „Nikola Tesla“ u Obrenovcu, kao i na Hidroelektrani „Đerdap“.\nPoslovanje smo ubrzo proširili i na završne radove, rekonstrukcije i adaptacije objekata, projektovanje… Sarađivali smo gotovo sa svim državnim institucijama i velikim sistemima iz oblasti građevinarstva, energetike, naftne i mašinske industrije, kao i privatnim investitorima i postali sinonim za pouzdanog izvođača radova.\nPreko 16.000 uspešnih projekata\nIza nas je više od 16.000 realizovanih projekata, kako u zemlji, tako i u inostranstvu. Između ostalih, poverenje su nam ukazale kompanije poput: JP “Elektroprivreda Srbije”, JP “Elektromreže Srbije”, JP “Srbijagas”, Vojska Srbije, Ministarstvo zdravlja, Radio-Televizija Srbije, New Moment New Ideas Company…\nNaš kvalitet prepoznat je i van granica naše zemlje. Učesvovali smo u projektima kao što su izgradnja hotela „Meriot“ u Kairu, ili rekonstrukcija Ruskog državnog istorijskog arhiva u San Petersburgu. Radili smo i u Alžiru, Libiji, Češkoj…\n„Jadran“ je danas generalni izvođač opremljen da izvede najzahtevnije projekte i da upravlja procesom od projektovanja do primopredaje. Naša kompanija bavi se:\nIzgradnjom komercijalnih objekata i obrazovnih ustanova\nŠirokim spektrom građevinskih i završnih radova\nRevitalizacijom fasada i objekata pod zaštitom države\nPeskiranjem i antikorozivnom zaštitom\nSanacijom betonskih konstrukcija\nOdržavanjem zelenih površina\nSa ponosom možemo da kažemo da smo jedna od retkih kompanija na tržištu koja pruža kompletnu uslugu u građevinskoj industriji. Zapošljavamo oko 450 ljudi i imamo gotovo 70 otvorenih gradilišta.\nKompanijom upravljaju dokazani profesionalci sa višegodišnjim iskustvom u branši. Naš tim uključuje rukovodioce projekata, inženjere svih struka iskusne i u projektovanju i izgradnji, službenike za bezbednost i zdravlje na radu, kao i sve vrste zanatlija i instalatera uz podršku posvećenog administrativnog tima.\nNaše veštine, znanje, iskustvo u kombinaciji sa našim referencama i akreditacijama omogućavaju nam da pružimo inovativna i troškovno efikasna rešenja po sistemu „best value for your money“.\nPrioritet nam je bliska saradnja sa klijentima, nadzornim rukovodiocima projekta, krajnjim korisnicima i glavnim konsultantima od idejnog projekta do konačnog završetka. Sa različitim projektima na lokacijama širom Srbije, naši zaposleni imaju fleksibilnost da putuju i razvijaju veštine i znanja o različitim vrstama radova. „Jadran“ takođe ima utvrđen sistem upravljanja bezbednošću koji se odnosi kako za zaposlene, tako i za podizvođače.\nPuno ime kompanije:\nDruštvo za završne radove u građevinarstvu, antikorozivnu zaštitu, spoljnu i unutrašnju trgovinu JADRAN DOO BEOGRAD\nSedište: Kornatska 2


Izvor: RTS, 10.Apr.2021, 17:17\nTrener fudbalera Crvene zvezde Dejan Stanković uoči gostovanja Javoru u 31. kolu Superlige očekuje da njegov tim i na ovom meču nastavi pobedničku seriji. Utakmica u Ivanjici igra se u nedelju od 15 časova.\nStrateg Zvezde je konstatovao...\nSrbijaDanas.com: DŽAJA VERUJE DA ĆE DEKI OSTATI U ZVEZDI: Legenda crveno-belih reagovala na pisanje italijanskih medija\nIzvor: RTS, 11.Apr.2021, 14:25\nFudbaleri Crvene zvezde počeli su sa Javorom utakmicu 31. kola Superlige Srbije. Tok meča u Ivanjici i kretanje rezultata možete pratiti na našem portalu. . Na krilima pobede u 164. derbiju, Zvezda želi da napravi još jedan korak prema četvrtoj uzastopnoj tituli i...


IRF - IRF u saradnji sa ZZZCG i Opštinom Mojkovac organizovao edukativni seminar za visokoškolce “Možeš i ti” u Mojkovcu\nIRF u saradnji sa ZZZCG i Opštinom Mojkovac organizovao edukativni seminar za visokoškolce “Možeš i ti” u Mojkovcu\nInvesticiono-razvojni fond Crne Gore je u saradnji sa Zavodom za zapošljavanje Crne Gore i Opštinom Mojkovac organizovao edukativni seminar, namijenjen nezaposlenim visokoškolcima, pod sloganom “Možeš i ti”, koji je održan danas u Opštini Mojkovac.\nPredsjednik Opštine Mojkovac, g-din Dejan Medojević, je u uvodnom izlaganju izrazio zadovoljstvo povodom inicijative IRF-a i ZZZCG da mladima u toj Opštini prezentuju sve mogućnosti dobijanja finansijske i nefinansijske podrške da otpočnu sopstveni biznis, dok će im Opština pružiti na raspolaganju sve administrativne kapacitete kako bi svoje biznis ideje realizovali.\nPrisutnima se, takođe, obratio i direktor ZZZCG, g-din Suljo Mustafić, koji je iskazao zadovoljstvo povodom nedavno potpisanog Sporazuma o saradnji između IRF-a i ZZCG u cilju animiranja i kreditiranja posebnih kategorija nezaposlenih lica, kao što su žene u biznisu, visokoškolci i tehnološki viškovi koji se nalaze na evidenciji Zavoda za zapošljavanje Crne Gore.\nPredsjednik Odbora direktora Investiciono-razvojnog fonda, dr Zoran Vukčević, naglasio je da će IRF podržati dobre biznis planove i ideje sa veoma povoljnim kreditima, u pitanju su i beskamatni krediti, i da se na taj način mora pronaći odgovor za veliki broj nezaposlenih sa fakultetskom diplomom. Takođe, Vukčević je istakao da je na današnjem seminaru svakom mladom licu predočena šansa i mogućnost da uzmu stvar u svoje ruke i riješe egzistencijalno pitanje uz finansijsku i nefinansijsku podršku IRF-a i ZZZCG.\nPodsjetićemo da je IRF od osnivanja do sada na području Opštine Mojkovac plasirao 5,35 mil €, dok je samo u 2016. godini podržao projekte u iznosu od preko 1,5 mil €.


Šta vas privlači po horoskopu.\nKoje su to stvari, dešavanja i situacije koje vas najviše privlače i koje najviše volite? Od osvita civilizacije ljudi su se želeli da saznaju šta donosi sutrašnji dan, šta donosi budućnost.\nLjubav zauzima važno mesto u vašem životu, pa vas privlače partneri sličnih shvatanja. Teško menjate svoje stavove i ne tolerišete ničiju potrebu da vas na bilo koji način menja, pa vam prija društvo onih koji su to na vreme shvatili. Iako se vašim prijateljima ponekad ne dopadaju preveliki zahtevi koje pred njih postavljate, prepuštate im odluku o tome da li je vaše prijateljstvo vredno toga. Smatrate da svako partnerstvo nečim može da se izmeri, a mera koja vama najviše prija je odanost.


Kolačići | Armal\nInternet stranica Armal-bath.eu koristi „kolačićeˮ (eng. cookies) i druge tehnologije za praćenje zbog pružanja boljeg korisničkog iskustva i praćenja posećenosti. Postavke prihvatanja kolačića možete podesiti u Vašem pretraživaču interneta. Nastavak korišćenja stranice tumači se i kao Vaše slaganje s korišćenjem kolačića u navedene svrhe.\nŠta je „kolačićˮ?\nKolačić je mala datoteka koju internet stranica skladišti u računar ili mobilni uređaj posetilaca. Stranica pomoću kolačića pamti akcije posetilaca iz prethodnih poseta. Iako većina pretraživača interneta dopušta upotrebu kolačića, korisnik ih u svakom trenutku može obrisati ili može u pretraživaču interneta postaviti automatsku zabranu njihovog skladištenja.\nSvaki put kada korisnik otvori određenu internet stranicu, internet server može pročitati vrednosti koje je ranije spremio u kolačićima. Kolačići se najčešće koriste zbog identifikacije posetilaca, pamćenja specifičnih preferencija korisnika, pomoći pri unosu informacija koje su unesene prilikom prethodnih poseta, sakupljanja podataka za analize i marketinške kampanje.\nKolačići mogu biti neophodni (pomoć u osnovnim tehničkim karakteristikama sajta), funkcionalni (poboljšavaju korisničko iskustvo), analitički (koriste se za analizu korišćenja stranica) i marketinški (koriste se za praćenje interesa korisnika).\nPrivremeni kolačići (eng. session cookies) privremeno se čuvaju na računaru i brišu se automatski nakon zatvaranja pretraživača interneta. Internet stranica privremenim kolačićima dobija privremene podatke kao što su komentari ili stanje korpe za kupovinu.\nTrajni kolačići (eng. persistent cookies) ostaju spremljeni na korisnikovom računaru na određeno vreme. Pomoću njih se čuvaju podaci kao što su ime za prijavu i lozinka kako se posetilac ne bi morao prijavljivati prilikom svake posete stranici.\nKućne datoteke za prvu stranu postavlja server domena, dok „kolačiće treće strane” postavlja spoljni domen (npr. Fejsbuk, Instagram, Gugl analitiks i Advorts).\nPosetilac stranice sam može odlučiti koje će kolačiće prihvatiti u postavkama svog pretraživača interneta. Međutim, ako odaberete da nećete prihvatiti neke od kolačića, nećete moći koristiti sve funkcije internet stranice Armal-bath.eu.\nInternet stranica Armal-bath.eu koristi Google analitiks - servis za merenje posećenosti.\nAko želite da onemogućite da ovaj servis čuva kolačiće, zabranite ih na sledećem linku:\nPostoji nekoliko internet stranica za isključivanje skladištenja kolačića za različite servise. Više informacija možete pronaći na sledećim linkovima:


Novi gubici američke vojske u Siriji - Sputnjik Srbija\n09:48 25.11.2016 (osveženo 10:43 25.11.2016) Preuzmite kraći link\nAmerički vojnik poginuo je u Siriji nakon što je stao na minu, prenosi Rojters, pozivajući se na izjavu Centralne komande Oružanih snaga SAD.\nIncident se dogodio u predgrađu grada Ajn Isa na severu Sirije, na oko 56 kilometara severozapadno od Rake, koju militanti DAEŠ-a smatraju svojom prestonicom. Drugi detalji događaja, kao i identitet i zvanje poginulog nisu saopšteni.\nKako je naveo list „Vašington post“, američke Oružane snage su doživele prve gubitke od raspoređivanja kontingenta na teritoriji Sirije u okviru operacije „Nepokolebljiva odlučnost“ za borbu protiv terorističke grupe DAEŠ.\nAmeričke specijalne snage su aktivne u Siriji od oktobra 2015. godine. Prema zvaničnim podacima, u ovom trenutku se u toj zemlji nalazi oko 500 američkih vojnika koji uglavnom pomažu formiranje opozicione koalicije „Snaga demokratske Sirije“. Početkom novembra ministar odbrane SAD Ešton Karter je objavio da je počela operacija SDS za oslobađanje Rake od militanata DAEŠ-a.\nAmerička avijacija je počela bombardovanje objekata i pozicija odreda DAEŠ-a u Iraku 8. avgusta, a u Siriji 23. septembra 2014. godine. Prema podacima Pentagona, do 23. novembra je u toj operaciji poginulo 27 američkih vojnika, od kojih četvoro u borbama, dok je 21 ranjeno.


Utvrđeno je da je učestalost susreta sa prijateljima proteklih nedelja značajno smanjena. Pre uvođenja restriktivnih mera 42 odsto Nemaca se više puta nedeljno susretao sa drugim ljudima, a između 25. i 31. marta to je činilo još samo pet odsto ljudi.\nČak 69 odsto Nemaca je odlučilo da se više uopšte ne sastaje sa prijateljima i time povinuje zahtevu vlade za “socijalnim distanciranjem”.\nNa drugoj strani kritičko je raspoloženje prema ograničenju kretanja. Samo 41 odsto smatra prihvatljivim ograničenje izlaska iz kuća. Takođe studija pokazuje da oko 60 odsto Nemaca i dalje radi “regularno” u svojim firmama, a svega 21,2 odsto je prešlo na rad od kuće.\nU Crnoj Gori još DVA OBOLELA od korona virusa, ukupno 10 zaraženih: Vlada donela nove mere


Radio România Internaţional/ Rumunija danas/ Plave kapije rumunske prestonice (16.01.2018)\nPlave kapije rumunske prestonice (16.01.2018)\nBukurešt, glavni grad Rumunije, ima dva aerodroma. Najstarijii ,,Aurel Vlajku’’, poznatiji pod imenom aerodrom Baneasa, nalazi se na svega 8 km od centra Bukurešta i otvoren je davne 1920. godine.\nAerodrom ,,Anri Koanda''\nBukurešt, glavni grad Rumunije, ima dva aerodroma. Najstarijii ,,Aurel Vlajku’’, poznatiji pod imenom aerodrom Baneasa, nalazi se na svega 8 km od centra Bukurešta i otvoren je davne 1920. godine. Odavde sada poleću I sleću samo privatni avioni. Putnički saobraćaj premešten je na erodrom ,,Anri Koanda’’ u gradu Otopeni, na 17 km od centra Bukurešta. Na ovom aerodromu sleću i poleću linijski putnički i low-cost avioni.\nOva dva aerodroma opslužuje Nacionalna vazdušna kompanija Bukurešta. Prihodi firme u 2017. godine iznosili su oko 217 miliona evra, za 8,3 % više nego prethodne godine. Zamolili smo portparola Nacionalna vazdušne kompanije Teodora Postelnika da nam objasni kako su postignuti ovi rezultati: ,,Ovaj rezultat je pre svega posledica prihoda od eksploatacije, povećanja obima vazdušnog saobraćaja, ali i preduzetih mera za efikasniju aktivnost. Mislim pre svega na fluidizaciju protoka putnika, optimizaciju bezbednosne kontrole putnika i proširenje protoka automonbila na dve trake.’’\nSa oko 13 miliona putnika u 2017. godini, aerodrom ,,Anri Koanda’’ jedan je od najvećih u istočnoj Evropi. Putnici koji odavde poleću dolaze ne samo iz Rumunije vec i Republike Moldavije ili severni deo Bugarske. Demokratizacija avio saobraćaja, naročito posle povećanja low/cost letova, postavlja nove izazove pred upravu aerodroma ,,Anri Koanda’’. Theodor Postelniku, portparol kompanije ističe: ,,Avio saobraćaj raste svakom godinom i to se može primetiti u poslednjim godinama ne samo u Rumuniji nego i u celom svetu. Postoji rastući trend kome treba i mi da se priključimo. Preduzete su i prošle godine pojedine mere i biće potrebno da se preuzmu i ubuduće.’’\nKapacitet Aerodroma ,,Anri Koanda’’ je ograničen. Potrebni su novi kapaciteti, proširenje aktuelnih kapaciteta ili izgradnja novog aerodroma. Theodor Postelniku naglašava: ,,Imali smo, ako se ne varam, jedan privatni projekat o otvaranju jednog aerodroma na jugu Bukurešta, ali o ovom projektu nisam više čuo nista. Medjutim imamo ovde razvojni projekat. Izgradićemo novi terminal, preduzete su neophodne mere i nabavljene razne dozvole. Praktično ovaj terminal je zona ulaska i izlaska, neka vrsta intermodalnog čvora, sa kargo i putničkim terminalom i novom platformom. Praktično, radi se o novom aerodromu.’’\nJedan od glavnih problema aerodroma je nepostojanje železničke mreže. Postoje tri železničke linije koje povezuju Severnu železničku stanicu sa gradom Otopeni. Zbog neodgovarajućih transportnih uslova putnici retko apeluju na ovu mogućnost. Osim vožnje taksijem, postoje dve autobuske linije do aerodroma, jedna iz centra grada i druga od severne železničke stanice. Nažalost, ponekad put do aerodroma traje sat vremena,.\nU ovim uslovima postavilo se pitanje izgradnje metroa do aerodroma. Inicijative su postojale, ali tek nedavno je nešto i konkretno uradjeno. Krajem prošle godine rumunski ministar saobracaja Feliks Stroje je saopštio da je Evropska komisija prihvatila predlog o finansiranju ove deonice metroa u dužini od 14,2 km i ukupne vrednosti od 1,391 miliarde evra.


Đokić - Nemjerljiv doprinos HET-a razvoju Hercegovine i Srpske | Trebinje Live\nĐokić - Nemjerljiv doprinos HET-a razvoju Hercegovine i Srpske\nMinistar industrije, energetike i rudarstva Republike Srpske Petar Đokić rekao je danas da je vrlo značajno za enegetski sistem Srpske postojanje "Hidroelektrana na Trebišnjici" /HET/ i brane Grančarevo koji su dali nemjerljiv doprinos razvoju Trebinja i cijele regije.\nĐokić je na obilježavanju 50 godina rada Hidroelektrane /HE/ "Trebinje jedan" istakao da HET sa godišnjom proizvodnjom od oko 1.100 gigavat časova električne energije donosi prihod od oko 60 miliona km.\n"To je od izuzetnog značaja za ukupan energetski potencijal Republike Srpske. `Elektroprivreda Republike Srpske` /ERS/ kao javno preduzeće na taj način obezbjeđuje uredno snabdijevanje domaćih potrošača, privrede Republike Srpske, ali i značajne količine energije se izvozi", rekao je Đokić.\nOn je dodao da je vrlo važno danas odati priznanje onim ljudima koji su prije 50 godina završili objekat HE "Trebinje jedan", a prije toga se upustili da ga grade, ocijenivši da je to jedinstven hidroenergetski objekat ne samo u ovom regionu, već o u Evropi.\n"HET je jedan od velikih investitora mnogih značajnih projekata, među kojima HE `Dabar`, jedne od hidroelektrana u sistemu `Gornjih horizonata` koji će po završetku dati novu dimenziju čitavom energetskom sistemu Srpske, posebno Hercegovini", istakao je Đokić.\nOn je dodao da će, imajući u vidu planove da se krene u aktivnosti izgradnje HE "Buk Bijela", Republika Srpska još jednom potvrditi koliki je potencijal energetike i koje su sve prednosti kada se taj potencijal stavi u funkciju.\n"Zahvalan sam na velikom doprinosu i rezultatima koje ERS, posebno HET, daje Republici Srpskoj, a uvjeren sam da će biti dovoljno hrabrih i odlučnih ljudi koji će da u budućnosti stvaraju nove vrijednosti, gradeći nove objekte i upravljajući energetskim sistemom Republike Srpske", rekao je Đokić.\nIzgradnja HE "Trebinje jedan" počela je 1958. godine, a pripremni radovi obuhvatali su izgradnju 80 kilometara puteva sa savremenim kolovozom, izmještanje 27 kilometara željezničke pruge, izgradnju 147 kilometara dalekovoda, četiri vodovoda, podizanje četiri velika gradilišta, te naselje za oko 2.600 stanovnika.\nZavršetkom prve faze izgradnje sistema "Trebišnjica" konačno je riješen problem plavljenja Popovog polja, a formiranjem stalnog vodotoka omogućeno je navodnjavanje i intezivna poljoprivredna proizvodnja na oko 4.000 hektara Trebinjskog, Mokrog i Popovog polja.\nTAGOVI: Privreda HET Petar Djokic


SAD će ulagati u upravljanje otpadom i energetsku efikasnost u Srbiji | Energetski portal Srbije\nSAD će ulagati u upravljanje otpadom i energetsku efikasnost u Srbiji\n17.10. 2017 Srbija | Održivi razvoj\nMinistar zaštite životne sredine u Vladi Republike Srbije Goran Trivan izjavio je da će se proces ulaganja u zaštitu životne sredine u Srbiji intenzivno nastaviti i u narednom periodu i to pre svega u sektoru upravljanja otpadom i u oblasti energetske efikasnosti.\nTrivan je na konferenciji Trade Winds u Privrednoj komori Srbije, kojoj je prisustvovala i privredno-politička delegacija Savezne države Merilend iz SAD, istakao da je ulaganje u ovaj sektor veoma značajno, a da očekivane i neophodne investicije iznose 14 milijardi dolara. Svako ko dođe da posluje u Srbiji, investira i u čitav region. Srbija politikom koju vodi otvara vrata u čitavom okruženju, naglasio je on i dodao da će se investiranjem u ovu oblast otvoriti nekoliko hiljada novih radnih mesta.\nPredsednik Privredne komore Srbije Marko Čadež naveo je da su američke kompanije investirale četiri milijarde dolara u Srbiju jer je naša zemlja postala poželjna i stabilna investiciona destinacija, koja, preko Sporazuma o slobodnoj trgovini, ima pristup tržištu od više od milijardu ljudi. On je rekao da je zaštita životne sredine, uz IT, farmaceutsku i auto-industriju, novo polje potencijalne saradnje i oblast u kojoj se očekuje novi talas američkih ulaganja u Srbiji. Američkih investitora u Srbiji je iz godine u godinu sve više i njihov doprinos kroz proizvodnju, izvoz i zapošljavanje sve je veći. Prema američkim izvorima, ukupna ulaganja tamošnjih kompanija u Srbiji iznose približno četiri milijarde dolara, ponovio je Čadež.\nAmbasador SAD u Srbiji Kajl Skot naglasio je da će SAD i dalje graditi dobre odnose sa Srbijom, kako bi ta zemlja postala jedan od deset najbitnijih partnera Srbiji. Takođe, Skot je podsetio na to da je samo prošle godine trgovinska razmena sa našom zemljom iznosila 500 miliona dolara. On je takođe predstavio na skupu nekoliko međunarodnih kompanija iz Amerike, čiji su predstavnici prisutni u Srbiji i koji će u narednim danima imati sastanke sa srpskim privrednicima.\nNa skupu u PKS prisustvovali su predstavnici 20 kompanija iz Srbije iz poljoprivrednog i prehrambenog sektora, mašinske industrije, medicinske privrede, kao i predstavnici trgovinskih lanaca i distributerskih kuća.\nTrade Winds je najveća godišnja trgovinska misija Vlade SAD, koja ima za cilj da kompanije iz te zemlje upozna sa potencijalima za saradnju sa drugim tržištima.


Sportske.net - Goleada u Kragujevcu i nova pobeda Radničkog!\nGledaoci na ''Čika Dači'' su imali danas šta da vide.\nIako mnogi pre početka sezone nisu verovali u njih, fudbaleri povratnika u superligaško društvo, Radničkog 1923 iz Kragujevca posle dva kola Superlige imaju maksimalnih šest bodova.\nBilo je sumnji u njihove mogućnosti i posle startnog trijumfa u Lučanima protiv Mladosti, jer je njihov rival tada propustio brojne prilike za gol, ali danas je Radnički pred svojim navijačima na ''Čika Dači'' pokazao da nije slučajno ušao u superligaško društvo i da će tek osvajati bodove.\nU veoma dopadljivoj utakmici Radnički je savladao ekipu Spartaka sa 3:2, iako je na golu imao debitanta, 17-godišnjeg Davida Spasojevića posle povrede najboljeg igrača utakmice iz prethodnog meča, Stojana Lekovića.\nRadnički je poveo već u četvrtom minutu meča. Varjačić je odlično centrirao sa desne strane, a Veljko Trifunović udarcem glavom sa četiri metra poslao loptu u mrežu. Gol nije odmah priznat, usledila je provera u VAR sobi, a ubrzo i zvanična potvrda da je sve bilo čisto.\nPetnaest minuta kasnije, isti igrač postiže još jedan gol, i to veoma lep, posle solo-akcije po levoj strani. Imao je dovoljno prostora, ušao u kazneni prostor, a onda poslao parabolu u suprotni ugao, u malu mrežu gola golmana Dujmovića - 2:0.\nPrva prava pretnja po gol Radničkog usledila je samo tri minuta kasnije. Subotičani su iznudili slobodan udarac sa dvadesetak metara, izveo ga je Stefan Milošević i ''skinuo paučinu'' u gornjem levom uglu. Mladi golman Spasojević je svojom paradom dodatno ulepšao ovaj majstorski gol Miloševića - 2:1.\nIpak, taj gol nije promenio odnos snaga na terenu do kraja prvog poluvremena, Radnički je i dalje imao više loptu u nogama, bio ambiciozniji u napadu, a Spartak nije uspevao da ponovo pripreti.\nBeležimo i priliku za Radnički u 30. minutu kada je Kovačević centrirao sa desne strane. Ćirović glavom šutirao pod prečku, ali je golman Dujmović uspeo da izbije loptu u korner.\nAli, početak drugog poluvremena pripada Subotičanima. Stefan Milošević je sa desne strane odlično centrirao na drugu stativu gde je Lazar Tufegdžić bio viši u skoku od Varjačića i udarcem glavom poslao loptu u bliži ugao - 2:2.\nOvaj rezultat ostao je na snazi svega osam minuta, a onda prodor Ćirovića po desnoj strani, centaršut u peterac gde je u pokušaju da interveniše Branković poslao loptu u sopstvenu mrežu - 3:2 za Radnički!\nNaravno, očekivao se pritisak gostiju kako bi stigli do novog izjednačenja, a prva pretnja usledila je preko Šimure u 68. minutu meča, kada je Japanac šutirao sa ivice kaznenog prostora, ali bio je zamalo neprecizan.\nIpak, bilo je to sve od Spartaka, Radnički je zadržao vođstvo, a u finišu je trijumf domaćina mogao da bude i ubedljiviji.


Moguća blokada računa opštine Herceg Novi - CdM\nMoguća blokada računa opštine Herceg Novi\nUkoliko Privredni sud ne usvoji prigovor Opštine Herceg Novi zbog izvršne naplate dvije mjenice za led rasvjetu sjutra bi mogao biti blokiran račun Opštine.\nIz opštinske kase “nestaće” skoro 500.000 eura, po izvršnom rješenju i nalogu javne izvršiteljke Jasmine Bajović, te bi račun mogao biti blokiran, kazao je novinarima predsjednik Skupštine opštine Herceg Novi, dr Miloš Bigović, poslije skupštinskog zasjedanja.\nKako je objasnio, Opština Herceg Novi snažno se protivi takvoj odluci javnog izvršitelja, koju smatraju nezakonitom i neodgovornom.\nOn postavlja pitanje javnom izvršitelju, specijalnom državnom tužilaštvu za organizovani kriminal i svim građanima Herceg Novog: da li je ikada javna rasvjeta, nakon postavljanja led svjetiljki, funksionisala u punom kapacitetu?\n“Ako postoji jedno lice koje će potvrditi stručnim i laičkim referencama da je ta javna rasvjeta radila, ja odgovorno tvrdim, u ime Opštine Herceg Novi, da ćemo mi izmiriti, bez prinudne naplate, svaki cent našeg dugovanja. Ali, ukoliko je odgovor da javna rasvjeta nije funkcionisala, pokažimo svi neophodan nivo društvene odgovornosti prema tom pitanju. Nemojmo da u konkretnom slučaju, privanti interesi nadilaze opšte interese”, poručio je Bigović.\nIndikacija da je ugovor raskinut nametnula se sama po sebi s obzirom, objašnjava on, jer potpisnik ugovora, firma Hesa Light “misteriozno je nestala i nije se pojavljivala godinu i po” u Novom.\n“Nakon tog perioda pojavljuju se firme za koje je pravno sljedbeništvo veoma “dubiozno”, navodi Bigović i dodaje da je riječ o procesu koji sa svih aspekata ima jako puno sumnji.\nKaže da kao odgovrna lokalna uprava su uputili Privrednom sudu prigovor na rješenje o izvršenju i očekuju da će taj prigovor biti usvojen.\nUputili su urgenciju Specijalnom tužilaštvu za organizovani kriminal, da nakon dvije godine izviđaja konačno donese odluku i saopšti je javnosti.\n“Takođe, jutros smo Privrednom sudu uputili našu inicijativu za izdavanje privremene mjere, kako bi se obustavio postupak izvršenja”, navodi on.\nPonovio je da Opština Herceg Novi ne bježi od plaćanja, ali da će samo završen posao biti plaćen. U lokalnoj upravi se nadaju da do izvršenja neće doći.\nU javnosti su se posljednjih dana mogle čuti opaske da je Miloš Bigović, pod pritiskom koalicionih partnera, odustao od najavljene ostavke na funkciji predsjednika lokalnog parlamenta.\nMeđutim, na pitanje Radija Jadran, dr Bigović je kategorično ostao pri toj odluci. Kako je kazao, na nivou koalicije biće donesena odluka o tajmingu njegovog napuštanja funkcije predsjednika Skupštine Opštine Herceg Novi.\nTagoviHerceg Novi Led rasvjeta Miloš Bigović račun


Iz BiH u Crnu Goru samo uz negativan test - BIGportal.ba\n18 Juna, 2020 18 Juna, 2020 0671\nNegativan PCR test obavezan je za ulazak iz Bosne i Hercegovine u Crnu Goru.\n“Većina aktivnih slučajeva kovid-19 u Crnu Goru importovana je iz Srbije tako što su neodgovorni pojedinci ušli u našu državu preko BiH. Zato smo donijeli odluku da privremeno izuzmemo BiH sa liste država iz kojih se u Crnu Goru ulazi bez mjere institucionalne izolacije”, kazao je Mugoša.\nOn je istakao da će nova mjera biti na snazi dok Crna Gora i BiH ne dogovore procedure razmjene informacija o kontroli lica koja preko Bosne i Hercegovine dolaze u Crnu Goru iz trećih država. U Crnoj Gori je od nedjelje registrovano devet novih slučajeva koronavirusa, od čega su dva importovana iz BiH.


“Nebo za sve” na ASTRO VIKEND manifestaciji – Astronomsko udruženje "Eureka" – Kruševac\nAstro vikend u Beogradu\nAstronomski magazin ONLINE – VII – XII\nU Beogradu je od 27. do 29. decembra u Domu omladine održana manifestacija ASTRO VIKEND. Tema ovogodišnje manifestacije bila je Astrobiologija i život van Zemlje. Za tri dana koliko je trajala manifestacija posetioci su imali prilike da čuju veliki broj interesantnih predavanja na ovu neiscrpnu temu. Drugog dana manifestacije, 28.12., u holu Doma omladine održana je izložba i predstavljanje astronomskih društava iz Srbije.\nNa manifestaciji predstavili su se astronomsko društvo “Ruđer Bošković” iz Beograda, astronomsko društvo “Alfa” iz Niša, Petnička meteorska grupa, Društvo istraživača iz Valjeva, astronomsko društvo “Univerzum” iz Bačke Palanke i astronomsko udruženje “Eureka”. Moramo reći da smo zaista počastvovani što smo pozvani od strane Doma omladine, Astronomske opservatorije Beograd i Centra za promociju nauke. Na ovaj način je odato priznanje za rezultate koje je Eureka postigla u prethodnom periodu.


FMCSA će vozačima pružiti još jednu šansu da se oglase o načinima suzbijanja brokera - Trucker Tune\nsep 25, 2020 | Zakoni i regulative | 0 |\nSavezna uprava za bezbednost motornih vozila (FMCSA) biće domaćin virtuelne sesije preslušavanja sledećeg meseca povodom dva nova predloga koji pozivaju na pooštravanje propisa za teretne brokere kako se nastavlja pritisak Bele kuće.\nProšlog meseca, FMCSA objavljen u Saveznom registru nedavno je podneo peticije Udruženja vlasnika neovisnih vozača (OOIDA) i Koalicije za mala preduzeća u prevozu (SBTC) u kojima se traže nove mere kako bi se osiguralo da manje trucking kompanije imaju pristup svakoj evidenciji transakcija.\nPeticije potiču iz zabrinutosti da teretni brokeri ne poštuju ili zaobilaze 49 49 CFR 371,3, koji zahteva da brokeri na zahtev prevoznika dostave kopiju evidencije o transakciji po isporuci tereta.\nReformske mere koje se zahtevaju u peticijama uključuju: zahtevanje od brokera da automatski dostave elektronsku kopiju svake evidencije transakcije u roku od 48 sati nakon završetka ugovorne usluge, i zabranu brokerima da u svoje ugovore uvrste bilo kakve odredbe koje ih oslobađaju od potrebe da se pridržavaju 49 CFR 371.3.\nIako period javnog komentarisanja dva predloga još traje, vršilac dužnosti administratora FMCSA Wiley Deck otkrio je ove nedelje da Agencija namerava da pruži dodatnu priliku zainteresovanim stranama u industriji da iznesu svoja mišljenja.\nU intervjuu za podkast i radio emisiju OOIDA-e, Landline Now, Deck je obavestio da FMCSA namerava da održi virtuelnu sesiju slušanja u oktobru.\n„Želim da budem siguran da ćemo pružiti tu dodatnu priliku za slušanje Agenciji dok idemo napred da bismo razmotrili pitanje transparentnosti brokera“, rekao je Deck.\nDalje, vršilac dužnosti administratora komentarisao je da mu je važno da „imamo sve stavove o ovome“.\nDatum virtuelne sesije preslušavanja još nije potvrđen, ali očekuje se da će ga Agencija najaviti narednih dana.\nProblemi oko transparentnosti posrednika dominirali su naslovima tokom većeg dela proleća tokom vrhunca COVID-19.\nFMCSA je takođe bio pod strogim nadzorom zbog svog delovanja ili nečinjenja, sprovodeći 49 CFR 371.3.\nTokom sastanka Bele kuće u maju, Mark Meadovs, šef kabineta predsednika Donald Trumpa, navodno je ukorio tadašnjeg vd administratora FMCSA Jima Mullena zbog propusta Agencije da aktivno primeni odredbu.\nPrevious Više od 1,3 miliona nezaposlenih u trucking industriji\nSledeći FMCSA produžava obnavljanje nekih CDL-ova, CLP-ova i medicinskih kartica koji ističu do 2021.\nOva HOS pravila mogu biti ugrožena jer protivnici planiraju nove izazove


Nova metodologija proširenja podsticaj za intenziviranje reformi | EUME\nNaslovnica Press info Press Pregovori o pristupanju Nova metodologija proširenja podsticaj za intenziviranje reformi\nGlavni pregovarač Aleksandar Drljević je poručio da Vlada još uvijek razmatra predloženu metodologiju, navodeći da će se, nakon konsultacija sa pregovaračkom strukturom i partnerima iz EK, odrediti prema njoj.\n„Ovo je dokument koji ohrabruje sve nas u ovom pocesu, da je politika proširenja, kao jedna od najuspješnijih politika EU, opet na listi prioriteta EK i Evropskog parlamenta. Zbog toga smatram da može da bude dodatni podsticaj za sve nas, ali i opomena da u određenim oblastima intenziviramo aktivnosti. Ovo je proces cjelokupnog društva i u EU ćemo ući svi, ne samo pojedinac ili Vlada“, rekao je on.\nPema riječima Drljevića, metodologija Crnoj Gori ne donosi ništa posebno epohalno u odnosu na staru, jer samo ističe stvari koje su već bile definisane i šalje jasnu političku poruku EU da žele intenzivniji pregovarački proces.\nPredsjednik Odbora za evropske integracije Skupštine Crne Gore Slaven Radunović istakao je da će Crna Gora brže doći do cilja ako se u taj proces svi uključe.\n„Do nove metodologije je došlo jer se dva glavna poglavlja nijesu razvijala adekvatnom brzinom. Mislim da nova metodoloja može da pomogne, jer omogućava da Crna Gora, u poglavljima u kojima je dostigla izvjesne standarde po kriterijumima EK, može brže da se uključi u sistem rada EU i da pristupi nekim fondovima, što će omogućiti građanima da osjete neki benefit“, kazao je on.\nRadunović smatra da će Vlada, u skladu sa ranijom praksom prihvatanja preporuka, prihvatiti i novu metodologiju, ocjenjujući da glavni problem leži u nepostojanju volje da se poglavlja 23 i 24 privedu kraju i krene u ozdravljenje institucija.\nPredsjednica Crnogorske panevropske unije prof. dr Gordana Đurović ističe da se nova metodologija temelji na naučenim lekcijama prethodnih proširenja, uključujući i dosadašnja iskustva Crne Gore i Srbije, i da treba da se posmatra kao način za unapređenje pregovora.\n„Analitički je pristup da se predlog nove metodologije uporedi sa pregovaračkom pozicijom Crne Gore. Ako napravite takvu analizu, možemo zaključiti da Crna Gora ima sve sadržano u svojoj pregovaračkoj poziciji“, rekla je ona.\nPojasnila je da se dvije trećine nove metodologije odnose na one države koji tek počinju proces pregovora, a ne na Crnu Goru. „Ovim se kreira jedna vrsta pozitivne konkruencije, što je uvijek zdravo, blagotvorno i može biti pozitivno za bilo koji pregovarački tim. Naša pregovaračka pozicija je dosta jasna i mislim da na tim temeljima možemo da očekujemo novu energiju u procesu, kad se politika proširenja ponovo aktuelizovala“.\nIzvršna direktorka NVO Centar za građansko obrazovanje Daliborka Uljarević smatra da je interes Crne Gore da prva kaže da hoće da primijeni novu metodologiju, ali u potrebnom modifikovanom obliku cijeneći integracionu fazu u kojoj se nalazi, a posebno u odnosu na druge države regiona.\n„Crna Gora se pridružuje EU, a kad se pridružujete jednom klubu, ne određujete vi pravila, možete ih prihvatiti ili ne, i od toga zavisi dinamika pristupanja. U pregovaračkoj strukturi ima sjajnih ljudi koji rade jako puno, ali se to ne vidi dovoljno zato što se u ključnim oblastima vladavine prava poništava napredak. Nova metodologija prepoznaje da su u političkoj volji i problem i rješenje”, rekla je ona.\nUljarević je saglasna da nova metodologija ne donosi ništa revolucionarno, ali da unosi veći stepen discipline i da joj se teško principijelno protiviti, ističući da su suštinske reforme, a ne tehnički dio ovog procesa, izazov.\nPanel debata „Nova metodologija u procesu pristupanja EU“ – GP Aleksandar Drljevic – IZLAGANJE\nPanel debata „Nova metodologija u procesu pristupanja EU“ – OEI Slaven Radunovic – IZLAGANJE\nPanel debata „Nova metodologija u procesu pristupanja EU“ – prof. dr Gordana Djurovic – IZLAGANJE\nPanel debata „Nova metodologija u procesu pristupanja EU“ – CGO Daliborka Uljarevic – IZLAGANJE\nPanel debata „Nova metodologija u procesu pristupanja EU“ – KADROVI


Naša opštinska grupa Ne davimo Beograd, održala je komšijski sastanak “ZA BOLJI BLOK 32” sa žiteljima ovog bloka i upozorila ih na najavljenu gradnju u njihovom naselju koja će za posledicu imati uklanjanje terena i zelenih površina, kao i dodatno opterećenje postojeće infrastrukture i popunjavanje slobodnih blokovskih prostora.\nNaime, na ranom javnom uvidu je plan kojim se, predviđa izgradnja kule, poslovno-stambenog objekta visine od 82 do 120m, zatim serija objekata maksimalne visine do 24m, formiranje komercijalne zone sa objektima visine do 26m, i zone mešovitih gradskih centara maksimalne visine objekata do 32m. Izgradnja ovako velikih objakata će voditi potpunom popunjavanju slobodnih blokovskih površina. Ovo je novi primer kako Urbanistički zavod Beograda planira grad prema interesima investitora, a ne građana Beograda.\nBeograd sa investitorskog urbanizma mora preći na održivi razvoj\n“Ovakav pristup razvoju grada u kome se zarada investitora stavlja u prvi plan i ispred potreba građana, naziva se investitorski urbanizam. Grad se mora razvijati planski, i u skladu sa principima održivog razvoja, inače ćemo posledice osećati svi mi koji u njemu živimo. Profit investitora je jedini interes kojim se, već godinama unazad, vode gradske vlasti. Umesto da štite javni interes građana, da se brinu o kvalitetu života ljudi u gradu, vlast na prvo mesto stavlja zaradu pojedinaca i kompanija.” – izjavila je Irena Fiket. Pročitajte ceo tekst “Beograd sa investitorskog urbanizma mora preći na održivi razvoj”.\nPokret Ne davimo Beograd podneće primedbe na ovaj plan koji je na ranom javnom uvidu do 20. septembra, a pozvali smo i komšije da to i samostalno urade. Više informacija možete naći na ovom linku.


Gornji Milanovac pao posle 10 godina, ali uspeo da otkine bod Kleku\nObjavljeno 19.02.2017. u 17h\nŽOK Klek je u teškom i neizvesnom meču u Gornjem Milanovcu uspeo da savlada ekipu Takovo Zvezda Helios i tako zabeleži četrnaestu pobedu u nizu.\nTim trenera Milorada Kijca je hrabro ušao u meč, ali je došlo je do oscilacija u igri. U petom, izuzetno napetom i stresnom setu, nakon preokreta od rezultata 14 – 13 za domaći tim, ŽOK Klek je pokazao da je ekipa, koja zaslužuje lidersku poziju i ulazak u elitni rang.\nDomaće su imale set i meč loptu, pa čak i kontru, koju je Tijana Ćurić „pokupila“ sa poda hale u Gornjem Milanovcu, U tom istom napadu Bogdanović je kao pravi kapiten poentirala i izjednačila.\nBlokom Perović i Jelisavčić Klečanke dolaze do meč lopte i as servisom Bogdanović stižu do pobede, 14 – 16.\nTakovo – Klek 2:3 ( 16:25, 20:25, 25:22, 25:23, 14:16 )\nŽOK Klek: Radišić 13, Jelisavčić 7, Džamić 17, Bogdanović 19, Dapčević LJ. Ćurić, Deurić 7, Perović 4, Krstonošić 4, Dapčević M. Spasojević 11, Slavnić 1.\nSudije grešile, biće posla za delegata\n– Posle dva odigrana seta, dobijena relativno lako, ali uz dosta grešaka, očekivali smo da utakmicu završimo sa maksimalnim rezultatom 3 – 0. Moram da napomenem da suđenje nije bilo na nivou derbija iz vrha tabele, jer su sudije bile najgori akteri utakmice za obe ekipe. Delegat će imati pune ruke posla.. Neverovatnom borbom u petom setu pri vođstvu domaćih 13 – 10 naša ekipa je poslednji atom snage i volje potrošila da stigne na 13-13 i na kraju, preokrene rezultat. Sve devojke su ceo meč igrale u velikom grču, iako smo mnogo kvalitetniji – rekao je predsednik ŽOK Klek, Vlado Perović.\nEkipa Takova je prvi put pretrpela poraz na svom terenu od Kleka u poslednjih 10 godina, ali je uspela da „otkine“ bod. S obzirom da je rezultat bio 3 – 2, dva boda idu pobedniku, a jedan poraženom. Zahvaljujući tome Eaton Srem Tempo je smanjio razliku na tabeli sa 2, na samo 1 bod.\nRezultati odigranih utakmica 14. kola Prve lige Srbije za odbojkašice:\nVranje: Vranje – Kraguj 3 : 0\nSmederevo: Smederevo – Gimnazijalac 0 : 3\nG.Milanovac: Takovo – Klek 2 : 3\nBeograd: Beograd – FOK :\nBeograd: Roda – Leskovac-98 3 : 2\nS. Mitrovica: Eaton – Omladinac 3 : 0\nU sledećem kolu ŽOK Klek dočekuje ekipu Smedereva, koja je do sada zabeleđila samo tri pobede.\nTagovi:Gornji Milanovac, klek, odbojka, odbojkasice, Takovo


Adam Levin najseksipilniji muškarac u 2013.\nČasopis Pipl proglasio je pevača Adama Levina za "najseksepilnijeg muškarca" za 2013. godinu.\nŠakira i Pike presrećni, hoće još dece\nŠakira (36) i Đerar Pike (26) sina Milana su dobili u januaru ove godine, a već razmišljaju o prinovi. Pevačica je vest o planiranju proširenja porodice otkrila u intervjuu kolumbijskom...\nMišel Fajfer žao što joj je porodica bila važnija od karijere?\nPoznata glumica Mišel Fajfer, navodno je očajna zato što joj je Holivud okrenuo leđa.\nVerovatno prvo što vam padne na pamet, kad kažete Rijana, je: Šta je sad uradila?! Na internetu, pogotovo na društvenim mrežama, kruži fotografija gole devojke koja neodoljivo podseća na...\nOvako izgleda muž Vesne Vukelić - Vendi!\nPevačica Vesna Vukelić - Vendi godinama pokušava da sakrije svoju porodicu od očiju javnosti. Ipak, ovaj put joj to nije pošlo za rukom... Paparaci su rešili da joj snime porodicu po svaku...\nRazneo glavu ocu zbog Megan Foks!\nDžejson Bekman (17) sa Floride pucao je ocu u glavu jer mu je rekao da “ne bi znao šta sa njom da radi” kada bi imao priliku da bude sa Megan Foks.\nVan Dam pravi špagu između dva kamiona u pokretu\nPogledajte Anđelinu Džoli kao Grdanu\nIz Dizni studija stiže "Grdana – Zla vila" – neispričana priča o Diznijevom najčuvenijem zlikovcu iz animiranog klasika "Uspavana lepotica" iz 1959. godine.\nProdati lekarski kartoni o Merlinkinim operacijama\nLekarska dokumentacija Merilin Monro iz koje je očigledno da je holivudska diva u mladosti imala nekoliko estetskih operacija, prodata je za 25.600 dolara na aukciji organizovanoj proteklog vikenda...\nNiko da zalegne za festivale\nMarinko Rokvić (61) dvostruki je pobednik nedavno održanog festivala Moravski biseri koji je održan po 21. put, ovog puta u sportskoj hali "Vlade Divac" u Vrnjačkoj Banji. Rokvić je otpevao...\nBibera pogodili flašom, on pobesneo i prekinuo koncert (VIDEO)\nDžasitn Biber doživeo je neprijatnost na svom koncertu u Brazilu. Mladi pevač, dok je izvodio pesmu "Boyfriend" u gradu Sao Paulo, pogođen je bocom vode koja mu je maltene izbila mikrofon iz...


Vučinić: "Mi smo neustrašiva nacija" - Sportske.net\nVučinić: "Mi smo neustrašiva nacija"\nNapadač Juventusa, Crnogorac Mirko Vučinić je, u susret meču sa Engleskom u Podgorici u okviru kvalifikacija za SP u Brazilu naredne godine, izjavio da ne vidi tim Roja Hodžsona kao neku superiornu fudblasku silu.\nCrnogorski napadač Mirko Vučinić tvrdi da bi bio veoma iznenađen, ukoliko bi se Englezi našli na čelu Grupe H, nakon meča u Podgorici sledećeg utorka.\n"Možda su ljudi mislili, dok je grupa bila izjednačena, da treba da se plašimo Engleza, da treba da budemo zabrinuti zbog njihovih velikih imena."\n"Ali mi se nikoga ne plašimo, mi smo neustrašivi kao nacija. Nisam iznenađen što smo na čelu grupe i jedino što bi me iznenadilo je to da ne ostanemo tu gde jesmo", izjavio je Vučinić.\nVučinić veruje da će njegov tim predvođen njime i Stevanom Jovetićem, uspeti da napravi puno problema improvizovanoj odbrani "Gordog Albiona", izbijajuću u prvi plan na utakmici i ostavljajući u senci igrače Engleske, poput Vejna Runija, koji je na prošlom meču ove dve selekcije dobio crveni karton zbog nesportskog ponašanja.\nDobre vesti za brojne evropske klubove, KAN kao Euro?


Kancelarija za KiM: Podići stepen zaštite srpskog naroda i imovine - Kosovo Online\n11. Jul 2021. • 18:40\nKancelarija za Kosovo i Metohiju Vlade Srbije izrazila je snažnu zabrinutost zbog najnovije provokacije koja se dogodila u opštini Gračanica, kada su, za sada nepoznate osobe, crnom farbom prefarbale tablu sa imenom ove opštine.\n"Posebno zabrinjava činjenica da je ovo četvrti u nizu incidenta u Gračanici, u veoma kratkom periodu, što ukazuje da je reč o sistematskom i planskom izazivanju incidenata, kojima je cilj da se onespokoji srpsko stanovništvo u ovom mestu", navodi se u saopštenju Kancelarije za KiM.\nČinjenica je, kako ukazuju, da policija do sada nije otkrila ni sankcionisala nijednog počinioca nedela, nije otkriveno ko je lomio i palio zastavu Srpske pravoslavne crkve s manastira Gračanica, niti ko je ispisivao parole kojima se slavi teroristička OVK, što stimulativno deluje na izgrednike i ponavljanje incidenata.\n"Zbog toga ističemo da je neophodno podići stepen zaštite srpskog naroda i javne imovine, kako u Gračanici, tako i u ostalim srpskim sredinama, na još viši nivo", poručuju iz Kancelarije za KiM.\nGračanica Kancelarija za KiM incidenti OVK\nPopović: Nova provokacija, KFOR da pojača patrole\nOpština Gračanica podnela je prijavu zbog uništavanja javne imovine protiv N.N. izvršilaca koji su tokom noći crnim sprejem prefarbali tablu sa natpisom Gračanica na regionalnom putu Priština- Gnjilane, prenosi Tanjug.\nAlbanci poručuju da ovde ne žele Srbe, međunarodna zajednica nema


"Vlast bezuspešno pokušava da spreči rast Saveza za Srbiju zabranom tribina" - Politika - Dnevni list Danas\nPočetna » Vesti » Politika » „Vlast bezuspešno pokušava da spreči rast Saveza za Srbiju zabranom tribina“\n„Vlast bezuspešno pokušava da spreči rast Saveza za Srbiju zabranom tribina“\nDanas Online19.09.2018. 15:56\nAktuelna vlast je u Loznici i Pančevu odbila da odobri sale za održavanje tribina Saveza za Srbiju, ali to nas neće obeshrabriti i sprečiti da u tim mestima iste održimo i razgovaramo sa građanima o načinima rešavanja njihovih problema, navodi se u saopštenju Saveza za Srbiju.\n„To je dakle demokratija po meri ove vlasti – drugačije mišljenje ne može, a magacin za cipele može.\nOvi očajnički pokušaji opstrukcije su nas samo dodatno uverili u nužnost postojanja Saveza za Srbiju kao alternative ovoj lošoj vlasti. Savez za Srbiju će, bez obzira na ovo, održati tribine u ovim mestima – već 25. septembra smo u Pančevu, a nakon toga i u Loznici“, navodi se u saopštenju.\ngradska vlastopozicijaSavez za SrbijuLoznicaPančevo


Direktor Fabrike vode u Zrenjaninu odbacio izveštaj komisije Vodovoda kao netačan | Blok vesti\nDirektor Fabrike vode u Zrenjaninu odbacio izveštaj komisije Vodovoda kao netačan\nDirektor Fabrike vode u Zrenjaninu Bojan Dimkić rekao je da nisu tačni navodi komisije „Vodovoda i kanalizacije“ o tome da ta fabrika ne ispunjava nijedan uslov definisan javnom nabavkom, kao i da je o tom izveštaju obavešten iz medija.\n„Koliko sam shvatio iz medija, navodno su zaposleni u JKP 'Vodovod i kanalizacija' sačinili izveštaj koji je vezan za tehničko rešenje iz javne nabavke, međutim, naš partner u ovom poslu 'Vodovod' nije poslao na našu adresu nikakav izveštaj i veoma sam iznenađen takvim potezom budući da smo do sada zajedničkim naporima išli korak po korak ka rešavanju problema“, rekao je Dimkić agenciji Beta.\nRekao je i da su od Vodovoda zatražili da im dostavi izveštaj komisije i da će posle uvida zajedno sa svojim timom izaći u javnost sa ocenom i činjenicama koje će, siguran je, pokazati da Fabrika vode zadovoljava mnogo više od onoga što se moglo čuti u medijima prethodnih dana.\n„Smatramo da se trenutna situacija preuveličava zarad medijske atrakcije, što ne koristi ni 'Vodovodu' ni nama, a ni građanima koji su se u proteklih nekoliko meseci već navikli da im se isporučuje voda za piće koja odgovara svim propisanim standardima“, rekao je Dimkić.\nOn je ukazao da se u fabrici radi na završnoj fazi otklanjanja posledica havarije i da su o tome obavešteni i „Vodovod i kanalizacija“ i Grad Zrenjanin, kao i da će ponovno puštanje u rad postrojenja zavisiti od treće strane – državnih organa i institucija koje su nadležne da procene bezbednost rada postrojenja.\nStručna komisija koju je oformilo zrenjaninsko preduzeće „Vodovod i kanalizacija“, navela je u izveštaju o radu fabrike vode u tom gradu, da od 34 razmatrana tehnička uslova nije ispunila nijedan, a o tome je iz Vodovoda medijima poslato saopštenje.\nTada je najavljeno da će vd direktora tog preduzeća nakon upoznavanja Nadzornog odbora i osnivača – Grad Zrenjanin sa izveštajem stručne komisije doneti odluku u skladu sa ugovorom i važećim zakonskim propisima.\nUpotreba vode iz gradskog vodovoda u Zrenjaninu za piće je zabranjena već 17 godina zbog nedozvoljene količine arsena, a novo postrojenje – Fabrika vode, prestalo je da radi sredinom decembra zbog eksplozije.\nPrevious articleFajon: Dačić je tražio da budem izuzeta iz međustranačkog dijaloga\nNext articleMAJINE REČI I GODINU DANA KASNIJE TERAJU SUZE NA OČI: Evo zašto Kobi Brajant nije smeo da uđe u helikopter i dobije dozvolu da poleti


Amerika ekonomski napala Kinu, odgovor koji će dobiti neće joj prijati.. | Web-Tribune.com\nHome / U FOKUSU / Amerika ekonomski napala Kinu, odgovor koji će dobiti neće joj prijati..\nAmerika ekonomski napala Kinu, odgovor koji će dobiti neće joj prijati..\n23. avgusta 2017.\tU FOKUSU Leave a comment\nU toku su pritisci SAD na Kinu na raznim poljima — ekonomskom, bezbednosnom, na pitanju Severne Koreje, Južnog kineskog mora, naoružavanja Tajvana i tako dalje. Ovom serijom poteza Vašington zapravo želi da se nametne, odnosno da ne odustane od svoje dominantne uloge u Azijsko-pacifičkom regionu.\nSvega nekoliko nedelja nakon što je optužio zvanični Peking da „ne čini dovoljno da obuzda Severnu Koreju“, američki predsednik Donald Tramp odobrio je pokretanje istrage o navodnoj kineskoj krađi američkog intelektualnog vlasništva. Na osnovu Trampove naredbe, američki trgovinski predstavnik Robert Lajciger treba da ustanovi da li je potrebno istražiti kinesku trgovinsku praksu koja, navodno, tera američke kompanije koje posluju u Kini da odaju intelektualnu svojinu.\nOvakav razvoj događaja najavio je još početkom avgusta list „Volstrit džurnal“ navodima da SAD planiraju da uvedu trgovinske mere protiv Kine. List je tada naveo da administracija američkog predsednika planira da se pozove na retko korišćenu zakonsku klauzulu koja SAD omogućava da istraže da li kineski propisi o intelektualnoj svojini doprinose nefer trgovinskoj praksi.\nMilorad Denda, dugogodišnji dopisnik srpskih medija iz Pekinga ocenjuje najnoviji potez američkog predsednika kao još jednu epizodu u već viđenim pritiscima koje Trampova administracija vrši prema Pekingu otkako je Tramp ušao u Belu kuću.\n„Reč je o pritiscima na Kinu na raznim poljima — ekonomskom, bezbednosnom, na pitanju Severne Koreje, Južnog kineskog mora, naoružavanja Tajvana i tako dalje. Ovom serijom poteza Vašington zapravo želi da se nametne, odnosno da ne odustane od svoje dominantne uloge u Azijsko-pacifičkom regionu. Iako je ovde naizgled reč o ekonomskim pitanjima, suština je u tome ko će u narednom periodu imati primat u Azijsko-pacifičkom regionu, jer u Vašingtonu shvataju da se Kina u proteklih 30 godina razvija dinamikom nezabeleženom u svetskim okvirima, da je nakupila dovoljno resursa i da je prirodno da radi na preoblikovanju azijske strukture moći. Naravno, Peking time izaziva kako interese tako i status SAD u Azijsko-pacifičkom regionu“, objašnjava Denda.\nPrema njegovim rečima, ova situacija se ne može nazvati „objavom trgovinskog rata“, već predstavlja još jedan korak Bele kuće u seriji pritisaka na Peking radi iznuđivanja određenih stvari na drugim poljima, kako kada je reč o Severnoj Koreji, tako i o nekim drugim pitanjima. Denda, međutim, napominje da najnoviji Trampov potez neće ostati bez kineskog odgovora.\n„Kinezi su dosad u više navrata reagovali nagoveštavajući da otvaranje bilo kakvog trgovinskog rata ili narušavanje trgovinskih odnosa neće koristiti nijednoj strani, odnosno da će Sjedinjene Američke Države shvatiti da im, u krajnjem ishodu, neće doneti nikakvu korist. Važno je istaći da je američki spoljnotrgovinski deficit u prošloj godini iznosio više od 500 milijardi dolara, a od toga samo trgovinski deficit sa Kinom bio je više od 300 milijardi dolara.\nDakle, Tramp se nalazi pod pritiskom i multikorporativnog sveta u SAD i političkog establišmenta, koji očekuju da on na neki način parira tom nepovoljnom faktoru za SAD, odnosno tako velikom deficitu u trgovini sa Kinom. Zato je i ovaj korak deo te strategije da se Kina, pod navodnicima, optuži za sve nevolje koje Amerika ima na spoljnotrgovinskom planu“, napominje Denda.\nKako kaže, Kina je već nagovestila da će, ukoliko situacija eskalira, pripremiti takozvane uzvratne mere.\n„Peking smatra da ovo što Vašington radi po Članu 301 predstavlja praktično ilegalni akt, jer je to domaći zakon SAD koji oni nameću na međunarodnom planu. Kina napominje da se te stvari moraju rešavati u Svetskoj trgovinskoj organizaciji i da će se ona žaliti tom telu na poteze koji bi možda imali efekte nekakvog protekcionizma prema kineskoj robi. Naravno da će pripremiti uzvratne mere tamo gde je to najosetljivije za Sjedinjene Američke Države, dakle u pitanjima izvoza automobila, poljoprivrede i tako dalje“, kategoričan je Denda.\nOn dodaje da je, zasad, sve na rečima, i da se još ne zna ni koliko daleko niti duboko će ići istraga koju Amerikanci najavljuju. Sa druge strane, napominje Denda, Kinezi poručuju da će i oni sprovesti antimonopolska istraživanja i nefer trgovinu američkih kompanija u Kini.\nPrema navodima lista „Volstrit džurnal“, Vašington želi da Peking uvede strože kazne za krađu intelektualne svojine i da ublaži namete američkim firmama koje se nadaju ulasku i sticanju udela na kineskom tržištu napredne tehnologije. Denda međutim smatra da su ovakve nade Vašingtona neosnovane.\n„To se sasvim sigurno neće dogoditi na ovakav, arbitrarni način. Međutim, Kinezi podsećaju da su Amerikanci prema njima primenjivali Član 301 i 1994. godine, kao i 1996. i 1997, ali da su na kraju ipak dolazili do nekog kompromisa. Peking se ne uzbuđuje previše u smislu nekakvih naglih reagovanja, on ima politiku ’čekanja i delovanja‘, pa ne verujem da može doći do nekog ozbiljnog narušavanja trgovinskih odnosa dveju država jer bi to, u krajnjoj liniji, štetilo i samom Trampu i Beloj kući“, kaže Denda za Sputnjik.\nPrevious Rusi procenjuju da rat na Korejskom poluostrvu samo što nije počeo..\nNext ŠOK OD SEPTEMBRA! Cena struje skače, plaćaćemo najmanje 10.000 DINARA mesečno!